sagorsarker/bangla-wikipedia huggingface dataset:
খোণ্ড

খোন্ড (যারা কোন্ডা এবং কান্ধা নামেও পরিচিত) হল ভারতের একটি আদিবাসী সম্প্রদায় । ঐতিহ্যগতভাবে তারা শিকারী-সংগ্রাহক। তাদের আঞ্চলিক বাসস্থান অনুযায়ী তারা "পাহাড়ে বসবাসকারী খোন্ড" এবং "সমতল-আবাসিক খোন্ড" এই দুই ভাগে বিভক্ত। কিন্তু খোন্ডরা নিজেদের নির্দিষ্ট গোষ্ঠী দ্বারা চিহ্নিত করে। খোন্ডরা সাধারণত উর্বর জমির বিশাল অংশের অধিকারী, কিন্তু তারা এখনও বনে শিকার করে এবং শিকার করা খাবার ঝলসিয়ে খায়। তারা যে বনে বাস করে তার মালিকানার দাবি করে। খোন্ডরা কুই ভাষায় কথা বলে এবং লেখার জন্য ওড়িয়া লিপি ব্যবহার করে।
খোন্ডরা ওড়িশা রাজ্যের বৃহত্তম উপজাতীয় গোষ্ঠী। তারা তাদের সমৃদ্ধ সাংস্কৃতিক ঐতিহ্য, বীরত্বপূর্ণ সামরিক ঐতিহ্য এবং দেশীয় মূল্যবোধের জন্য পরিচিত যা তাদের প্রকৃতির সাথে সামঞ্জস্যপূর্ণ। ওড়িশার কান্ধমাল জেলায় পঞ্চান্ন শতাংশ খোন্ড উপজাতির জনসংখ্যার বসবাস রয়েছে।
তারা অন্ধ্রপ্রদেশ, বিহার, ছত্তিশগড়, মধ্যপ্রদেশ, মহারাষ্ট্র, ওড়িশা, ঝাড়খণ্ড এবং পশ্চিমবঙ্গ রাজ্যের তফসিলি উপজাতির তকমা পেয়েছে। 
খোন্ডরা কুই ভাষাকে তাদের মাতৃভাষা ও কথ্য ভাষা হিসাবে গ্রহন করেছে। এটি গোন্ডি ভাষার সাথে সবচেয়ে ঘনিষ্ঠভাবে সম্পর্কিত। কুই একটি দ্রাবিড় ভাষা এবং এটি ওড়িয়া বর্ণমালা দিয়ে লেখা হয়। 
খোন্ডরা বন ও পাহাড়ি পরিবেশে বসবাসে পারদর্শী, তবে শিক্ষা, চিকিৎসা সুবিধা, সেচ, বৃক্ষরোপণ ইত্যাদি ক্ষেত্রে আধুনিক সুবিধা পেতে তারা নানাভাবে আধুনিক জীবনধারার সাথে খাপ খাইয়ে নিয়েছে। তাদের ঐতিহ্যগত জীবনধারা, ভাষা, খাদ্যাভ্যাস, অর্থনীতির প্রথাগত বৈশিষ্ট্য, রাজনৈতিক সংগঠন, রীতিনীতি, মূল্যবোধ এবং বৈশ্বিক বিভিন্ন ধারণা সাম্প্রতিক সময়ে ব্যাপকভাবে পরিবর্তিত হয়েছে।
ঐতিহ্যবাহী খোন্ড সমাজ ভৌগলিকভাবে সীমাবদ্ধ গোষ্ঠীর উপর ভিত্তি করে গড়ে উঠেছে। প্রতিটি সম্পর্কিত পরিবার একটি টোটেম দ্বারা চিহ্নিত হয় ও একটি বৃহৎ গোষ্ঠী নিয়ে গঠিত হয়। প্রতিটি বংশের সাধারণত একটি সাধারণ উপাধি থাকে এবং বংশের সবচেয়ে শক্তিশালী পরিবারের সবচেয়ে বড় পুরুষ সদস্য নেতা হিসাবে প্রতিষ্ঠিত হন। খোন্ডের সমস্ত গোষ্ঠী কোন্ধ প্রধান -এর প্রতি আনুগত্য স্বীকার করে, যিনি সাধারণত খোন্ডদের সবচেয়ে শক্তিশালী বংশের নেতা।
সমাজের পুরুষরা সাধারণত বনে শিকার করে। এছাড়াও তারা পাহাড়ের ঢালে জুম চাষের অন্তর্গত "পোডু" পদ্ধতিতে কৃষিকার্য করে। যেখানে তারা বিভিন্ন জাতের ধান, মসুর এবং সবজি চাষ করে। মহিলারা সাধারণত দূরবর্তী ঝর্না‌ বা নালা থেকে জল আনা, রান্না করা, পরিবারের প্রতিটি সদস্যকে খাবার পরিবেশন ইত্যাদি গৃহস্থালির সমস্ত কাজ করে। এছাড়াও তারা পুরুষদের চাষাবাদ, ফসল তোলা এবং বাজারে পণ্য বিক্রিতে সহায়তা করে। 
ঐতিহ্যগতভাবে খোন্ডদের ধর্মীয় বিশ্বাস "টোটেমিজম", "অ্যানিমিজম", পূর্বপুরুষের উপাসনা, শামানবাদ এবং প্রকৃতি উপাসনা ইত্যাদি প্রথার মধ্যে সীমাবদ্ধ। ব্রিটিশ লেখকরা আরও উল্লেখ করেছেন যে খোন্ডদের মধ্যে মানব বলিদানের প্রথা ছিল। সনাতন খোন্ড ধর্মে পর্বত, নদী, সূর্য, পৃথিবী ইত্যাদির পূজা হয়। সনাতন খোন্ড ধর্ম বিভিন্ন আচার-অনুষ্ঠানের সাথে জড়িত যেমন ঝাগাদি বা কেদু বা মেরিয়া পূজা, শ্রী পেনু পূজা, ধরনি পেনু পূজা, গুরুবা পেনু পূজা, তুর্কি পেনু পূজা এবং পিতাবালি পূজা। মাটিতে বীজ বপনের আগে মাটির পূজা করা হয়। জমির উর্বরতার সাথে যুক্ত অন্যান্য আচার-অনুষ্ঠানগুলি হল "গুরুবা পূজা", "তুর্কি পূজা"। কিছু ক্ষেত্রে ধরনি দেবীকে (পৃথিবীকে) সন্তুষ্ট করার জন্য "মেরিয়া পূজা" (মানব বলি) হয়। সারু পেনু পূজায় পাখির বলি ও ভোজ দেওয়ার রীতি আছে। দেহুড়িতে ছাগল ও মুরগি বলি দেওয়া হয়। গুরবা পেনু পূজা এবং তুর্কি পেনু পূজা গ্রামের বাইরে করা হয়। ফুল, ফল, চন্দন, ধূপ, ঘি-প্রদীপ, ঘি, শুকনো ধান, হলুদ, মহিষ বা একটি ছাগল এবং পাখী নিবেদন করে পিতাবলি পূজা করা হয়।
কোরাগা জাতি

কোরাগা হল একটি উপজাতি সম্প্রদায় যারা প্রধানত দক্ষিণ কন্নড়, কর্ণাটকের উদুপি জেলা এবং দক্ষিণ ভারতের কেরালার কাসারগোদ জেলায় বসবাস করে। কর্ণাটকের এই অঞ্চলগুলিকে প্রায়শই তুলুনাড়ু হিসাবে উল্লেখ করা হয়, যা সাধারণত পূর্ববর্তী দক্ষিণ কানারা জেলার সীমান্তবর্তী অঞ্চল। উত্তর কন্নড়, শিমোগা এবং কোডাগুর পার্শ্ববর্তী জেলাগুলিতেও এরা অল্প সংখ্যায় বসবাস করে। কোরাগাকে ভারত সরকার একটি তফসিলি উপজাতি হিসাবে শ্রেণীবদ্ধ করেছে। 
ভারতের ২০০১ সালের আদমশুমারি অনুসারে কোরাগাদের মোট সংখ্যা ছিল ১৬,০৭১। তাদের নিজস্ব ভাষা রয়েছে যা একটি স্বাধীন দ্রাবিড় ভাষা হিসাবে শ্রেণীবদ্ধ। এই ভাষা স্থানীয় এলাকার প্রচলিত টুলু, কন্নড়, মালয়ালম ভাষা দ্বারা দৃঢ়ভাবে প্রভাবিত।
১৯০১ সালের আদমশুমারি প্রতিবেদনে কোরাগাকে ঝুড়ি প্রস্তুতকারক এবং শ্রমিক পেশার অন্তর্গত একটি নিচু উপজাতি হিসাবে উল্লেখ করা হয়েছে। এদের মধ্যে কিছু লোক সেসময় মেথর হিসাবে নিযুক্ত ছিল। তারা আজও অস্পৃশ্য হিসাবে বিবেচিত হয়। তারা হিন্দুদের দ্বারা আচারিকভাবে দূষিত হিসাবে বিবেচিত, কিন্তু অতীতে দাবি করা হয়েছে যে তারা চন্ডাল শ্রেণীর। তাদের লোককাহিনী দাবি করে যে "হুব্বাশিকা" নামের তাদের একজন প্রধান ছিল, কিন্তু কদম্ব আখ্যান অনুযায়ী তারা একজন ব্রাহ্মণ মহিলা এবং একজন শূদ্র পিতার বংশধর। এডগার থার্স্টন এমটি ওয়ালহাউস ১৮৭৫ সালে লিখেছিলেন যে কাপাটা সহ কোরাগারা ছিল পনেরটি চন্ডাল গোষ্ঠীর মধ্যে সর্বনিম্ন। যাইহোক, থার্স্টন মনে করেন যে তারা প্রকৃতপক্ষে এই অঞ্চলের আদিবাসী ছিল যারা ভারতের উত্তর থেকে আর্যদের আগমনের ফলে ছত্রভঙ্গ ও বিতাড়িত হয়ে দাসে পরিণত হয়েছিল। 
কোরাগারা যে অঞ্চলে বাস করে তা বেশিরভাগই কৃষি জমি এবং বনভূমি নিয়ে গঠিত এই উপজাতির লোকেরা ঝুড়ি তৈরির জন্য বনজ পণ্য - প্রধানত, বাঁশ এবং লতা - ব্যবহার করে । তারা ঐতিহ্যগতভাবে পাতার তৈরি ঘরে বাস করত, যাদেরকে "কপ্পাস" বলা হয় এবং তারা পাতায় পোশাক পরিধান করত। একবিংশ শতাব্দীর শুরুর দিকে তাদের সরকারের তরফ থেকে তাদের জন্য বিনামুল্য আবাস নির্মাণ করে দেওয়া হয়। কিন্তু তাদের মধ্যে কেউ কেউ এখনও হয় গৃহহীন বা সরকারী মালিকানাধীন জমিতে বসবাস করে।
মীনা কুমারী (ভারোত্তোলক)

মীনা কুমারী (জন্ম ১৫ই আগস্ট ১৯৮৯) হলেন একজন ভারতীয় ভারোত্তোলক এবং পুলিশ আধিকারিক। তিনি গ্লাসগোতে ২০১৪ কমনওয়েলথ গেমসে মহিলাদের ৫৮ কেজি ওজন বিভাগে পঞ্চম স্থান পেয়েছিলেন।
কলেজে পড়ার পর কুমারী কনস্টেবল হিসেবে পাঞ্জাব পুলিশে যোগ দেন। ২০১৬ সাল নাগাদ, তিনি একজন সহকারী সাব-ইন্সপেক্টর হয়েছিলেন।
কুমারী আগে একজন পর্বতারোহী এবং স্কাইডাইভার ছিলেন। তিনি ২০০৭ - ০৮ সালের জাতীয় ক্যাডেট কর্পস দ্বারা এভারেস্ট অভিযানের জন্য নির্বাচিত হন, যদিও শেষ পর্যন্ত তিনি অংশগ্রহণ করেননি।
২০০৮ সালে, কলেজে ভর্তি হবার সময়, কুমারী ভারোত্তোলন শুরু করেন নিজের মামার অনুপ্রেরণায়। তাঁর মামা নিজেও অংশগ্রহণ করেছিলেন। পুলিশে যোগদানের পর তাঁকে পুলিশ ভারোত্তোলক সরঞ্জিত কুন্দন প্রশিক্ষণ দিয়েছিলেন এবং বিধায়ক পবন কুমার টিনু সহায়তা করেছিলেন। তিনি ২০১৩ সালের ডিসেম্বরে অল-ইন্ডিয়া পুলিশ গেমসে, ৬৩ কেজি বিভাগে মহিলাদের ভারোত্তোলনে স্বর্ণপদক জিতেছিলেন। এই গেমগুলিতে এটি ছিল তাঁর টানা তৃতীয় স্বর্ণপদক। ক্লিন অ্যান্ড জার্ক বিভাগে তিনি ১১০ কেজি তুলেছিলেন। এটি তাঁর আগের বছরের ৫৮ কেজি বিভাগে স্বর্ণপদক পাওয়া ভারোত্তলনের চেয়ে দু কেজি বেশি।
২০১৪ সালের জুলাই মাসে গ্লাসগোতে কমনওয়েলথ গেমসে, কুমারী ৫৮ কেজি বিভাগে পঞ্চম স্থানে ছিলেন, তিনি মোট ১৯৪ কেজি উত্তোলন করেছিলেন, ৮৩ কেজি স্ন্যাচ বিভাগে এবং ১১১ কেজি ক্লিন অ্যান্ড জার্ক বিভাগে।
২০১৬ সালের মে মাসে পাঞ্জাব এবং হরিয়ানা হাইকোর্টে, কুমারী ভারতীয় ভারোত্তোলন ফেডারেশন কর্তৃক প্রশিক্ষণে এবং কমনওয়েলথ গেমসে অনির্দিষ্ট অভিযোগের আচরণের জন্য ২০১৪ সালের নভেম্বরে আরোপিত তিন বছরের নিষেধাজ্ঞার বিরুদ্ধে সফলভাবে আবেদন করেন, পরে তিনি নির্দোষ প্রমাণিত হন এবং নিষেধাজ্ঞা তুলে নেওয়া হয়।
২০১৭ সালে, কুমারী কেরালায় সিনিয়র ন্যাশনাল পাওয়ারলিফটিং চ্যাম্পিয়নশিপে অংশ নিয়েছিলেন এবং ডেডলিফ্টে রৌপ্য পদক ও স্কোয়াটে ব্রোঞ্জ জিতেছিলেন। তিনি ৬৩ কেজি বিভাগে তৃতীয় হন।
কুমারী পাঞ্জাবের আদমপুরের জাট্টেওয়ালি গ্রামের বাসিন্দা। সেখানে তাঁর বাবা পেশায় একজন দর্জি। তাঁর তিন বড় ভাই আছেন।
কোয়া (উপজাতি)

কোয়া হল একটি ভারতীয় উপজাতি সম্প্রদায় যারা অন্ধ্র প্রদেশ, তেলেঙ্গানা, ছত্তিশগড় এবং ওড়িশা রাজ্যে বসবাস করেন। কোয়ারা তাদের নিজস্ব উপভাষায় নিজেদেরকে "কৈতুর" বলে পরিচয় দেয়। কোয়ারা যে ভাষায় কথা বলে তা "কোয়া ভাষা" নামে পরিচিত। এটি গোন্ডি ভাষাগোষ্ঠীর সাথে সম্পর্কিত একটি দ্রাবিড় ভাষা। 
কোয়াদের সাধারণত কোই, কোয়ালু, কোয়োল্লু, কোয়া ডোরালু, ডোরালা সত্তাম ইত্যাদি নামে অভিহিত করা হয়। কোয়া উপজাতি কোয়া, ডলি কোয়া, গুট্টা কোয়া বা গোট্টি কোয়া, কমমারা কোয়া, মুসারা কোয়া, ওডি কোয়া, পট্টিডি কোয়া, রাশা কোয়া, লিঙ্গাধারী কোয়া (সাধারণ), কোট্টু কোয়া, ভীনে কোয়া, রাজা কোয়া ইত্যাদিতে বিবিধ ভাগে বিভক্ত। 
কোয়াদের জনসংখ্যার সিংহভাগ উত্তর-পূর্ব তেলেঙ্গানা, উত্তর অন্ধ্র প্রদেশ, সুদূর-দক্ষিণ ছত্তিশগড় এবং দক্ষিণ-পশ্চিম ওড়িশার নির্দিষ্ট অঞ্চলে বসবাস করে। তেলেঙ্গানায় তারা প্রধানত খাম্মাম, ভদ্রাদি কোথাগুডেম এবং ওয়ারাঙ্গাল জেলায় বাস করে এবং পুরাতন আদিলাবাদ, করিমনগর ইত্যাদি জেলায় তাদের জনসংখ্যা খুবই কম। অন্ধ্র প্রদেশে কোয়া প্রধানত পশ্চিম গোদাবরী এবং পূর্ব গোদাবরী জেলায় বাস করে। ওড়িশায় তারা প্রায় একচেটিয়াভাবে বাস করে এবং রাজ্যের সুদূর দক্ষিণ-পশ্চিমে মালকানগিরি জেলায় এরা প্রভাবশালী উপজাতি হিসাবে পরিচিত। ছত্তিশগড়ে তারা সুদূর-দক্ষিণ বস্তার অঞ্চলের প্রধানত সুকমা এবং বিজাপুর জেলায় বাস করে, । ২০১১ সালের আদমশুমারি অনুসারে অন্ধ্র প্রদেশ এবং তেলেঙ্গানায় কোয়াদের মোট জনসংখ্যা ছিল ৫৯০,৭৩৯। পোলাভারম প্রকল্পের সময় তাদের জমি অন্ধ্রপ্রদেশের অংশ হয়ে গেলে অনেকেই অন্ধ্রপ্রদেশের বাসিন্দা হয়ে উঠেছিলেন। ওড়িশায় আরও ১৪৭,১৩৭ জন কোয়া এবং ছত্তিশগড়ে প্রায় ৪৬,৯৮৭ জন ডোরলা (যারা গোন্ডি এবং কোয়ার মধ্যে একটি মিশ্র গোষ্ঠী) বসবাস করে। 
কোয়াদের মধ্যে পরিনত বয়সের পরে বিবাহের রীতি প্রচলিত এবং বাল বিবাহের প্রথা এদের মধ্যে নেই। সবচেয়ে সাধারণ কোয়া বিয়ের অনুষ্ঠানের রীতিতে কনে তার মাথা নত করে এবং বর তার উপর ঝুঁকে পড়ে। এরপর বন্ধুরা হবু বরের মাথায় জল ঢেলে দেয় যা বরের মাথা থেকে নিচে প্রবাহিত হয়ে কনের মাথাতেও ঝরে পরে। কনের মাথা থেকে জল নিচে পরে গেলে তারা স্বামী এবং স্ত্রী হিসাবে পরিচিত হয়। তারপর তারা দুধ পান করে, ভাত খায় এবং একটি বিবাহ মন্ডপের নিচে সাজানো মাটির ঢিবি ঘুরে বেড়ায়। এরপর তারা বড়দের আশীর্বাদ পেয়ে তাদের নতুন বাড়িতে যায়।
মৎস্য ও প্রাণিসম্পদ তথ্য দপ্তর

মৎস্য ও প্রাণিসম্পদ তথ্য দপ্তর বা ফিসারিজ অ্যান্ড লাইভস্টক ইনফরমেশন ডিপার্টমেন্ট মৎস্য ও প্রাণিসম্পদ মন্ত্রণালয়ের অধীনস্থ একটি সংস্থা। মূলত মৎস্য ও প্রাণিসম্পদের সর্বোচ্চ উৎপাদন, নিরাপত্তা নিশ্চিত করা ছাড়াও তথ্য প্রযুক্তি সম্প্রসারণের মাধ্যমে দারিদ্র বিমোচনে ভূমিকা রাখছে এ প্রতিষ্ঠানটি। 
কৃষি মন্ত্রণালয়ের অধীনে তৎকালীন "কৃষি তথ্য সংস্থা" (বর্তমানে কৃষি তথ্য সার্ভিস) ছিলো। পরবর্তীতে ১৯৮৬ সালে এই সংস্থাটি ভাগ করে মৎস্য ও প্রাণিসম্পদ মন্ত্রণালয়ের অধীনে "মৎস্য ও প্রাণিসম্পদ তথ্য দপ্তর" গঠন করা হয়। 
ব্যবস্থাপনার কার্যক্রম পরিচালনার জন্য ৭ সদস্যের একটি পরিচালনা পর্ষদ গঠন করা হয়। তাঁরা হলেন:
সাউরিয়া পাহাড়িয়া জনগোষ্ঠী

সাউরিয়া পাহাড়িয়া জনগোষ্ঠী (যারা মালের পাহাড়িয়া নামেও পরিচিত) হল বাংলাদেশ এবং ভারতের ঝাড়খণ্ড, পশ্চিমবঙ্গ এবং বিহার রাজ্যে বসবাসকারী এক দ্রাবিড় জাতিগত জনগোষ্ঠী। রাজমহল পাহাড়ের সাঁওতাল পরগনা অঞ্চলে এদের বেশি দেখা যায়।
কুরুখ ঐতিহ্য অনুসারে, যখন তারা সোন উপত্যকায় তাদের বাসভূমি থেকে বিতাড়িত হয়, তখন তাদের প্রধান দল পালামুর দিকে চলে যায় কিন্তু একটি ছোট দল রাজমহল পাহাড়ে পৌঁছনোর পর গাঙ্গেয় উপত্যকায় নেমে যায়। সেখানে তারা দামিন-ই-কোহতে বসতি স্থাপন করে। সাউরিয়া পাহাড়িদের ভাষা ওরাওঁদের ভাষার সাথে ঘনিষ্ঠভাবে জড়িত। 
সাউরিয়া পাহাড়িদের একটি আদিম উপজাতি হিসাবে তালিকাভুক্ত করা হয়েছে এবং পশ্চিমবঙ্গে তাদের সম্ভাব্য নগণ্য জনসংখ্যা সহ ঝাড়খণ্ডে তাদের জনসংখ্যা প্রায় ৪৫,০০০। তারা ঝাড়খণ্ডের উপজাতীয় জনসংখ্যার ১ শতাংশেরও কম। 
সাউরিয়া পাহাড়িরা প্রধানত তাদের পূর্বপুরুষদের আত্মার উপাসনা করে, যা "জিওয়ে উরক্ক্যা" ("যে আত্মা চলে গেছে") নামে পরিচিত। বিশেষ করে একটি নতুন ক্ষেত বপন করার আগে এই পূজা করেন। "জিওয়ে উরক্ক্যা" হল একটি উগ্র আত্মা। অন্ত্যেষ্টিক্রিয়ার পরে পঞ্চম দিনে তাকে ভোজ দেওয়া হয় এবং তারপরে তিনি পরোপকারী হয়ে ওঠেন। এই প্রথা পালনের পরে মৃত্যুবার্ষিকীর দিনটি "ভোজে" নামে পরিচিত হয় এবং "কর পূজার", পশু বলি ইত্যাদির মাধ্যমে সেটি উদযাপন করা হয়। "কররা পূজার জন্য" মহিষ সবচেয়ে বেশি পছন্দের ভোগ। "ডেমানোর" মাধ্যমে পূর্বপুরুষদের ভোগ এবং নৈবেদ্য দেওয়া হয়। "ডেমানো" হলেন গ্রামের পুরোহিত। স্থানীয় বিশ্বাস অনুসারে তিনি "জিওয়ে উরক্ক্যার" কণ্ঠে কথা বলেন ও তার প্রতিনিধিত্ব করেন। সাধারণত ফসল কাটার সময় বা "বন্দনা" উৎসবের সময় এইসকল পুজা করা হয়। পৈতৃক উপাসনা সৌরিয়াদের জন্য গুরুত্বপূর্ণ কারণ তারা বিশ্বাস করে যে, একবার নৈবেদ্য পেলে তিনি তৃপ্ত হন। তিনি সূর্য দেবতা "বেরো" গোসাইয়ের সাথে যোগ দেন।
সাউরিয়া পাহাড়ীরা অধুনাকালে চাষাবাদ করতে শুরু করেছেন। তাদের মধ্যে ধাপ চাস বা "ঝুম" চাস বেশ জনপ্রিয়। তারা পারিবারিক জীবন পরিচালনা করেন। 
সাউরিয়ারা তিনটি স্বতন্ত্র সাংস্কৃতিক দলে বিভক্ত, যথা: প্রোবিয়া, বেয়ার এবং চেটে।
লিচ্ছবি (গোষ্ঠী)

লিচ্ছবি ( মাগধী প্রাকৃত : ;) হলো উত্তর-পূর্ব ভারতীয় উপমহাদেশের একটি প্রাচীন ইন্দো-আর্য উপজাতি যাদের অস্তিত্ব লৌহ যুগ থেকে শাস্ত্রীয় যুগ পর্যন্ত ছিল বলে জানা যায়। লিচ্ছবি জনগনদের লিচ্ছবিক হিসাবেও অভিহিত করা হত। তাদের বাসভূ্মি বর্তমানে লিচ্ছবি প্রজাতন্ত্র নামে পরিচিত, যা বৃহত্তর ভাজ্জিকা দলগোষ্ঠীর নেতৃস্থানীয় রাজ্য ছিল।
লিচ্ছাবিকরা বৃজি জনপদের দক্ষিণ-পশ্চিম অংশে বাস করত বলে মনে করা হয়। এই অঞ্চলের সীমানা উত্তরে হিমালয় পর্বতমালা এবং পূর্ব, দক্ষিণ এবং পশ্চিমে মহানদী, গঙ্গা এবং সাদানিরা নদী দ্বারা সুরক্ষিত ছিল। সাদানিরা নদী ছিল লিচ্ছাবিকদের পশ্চিম সীমানা এবং গঙ্গা নদী ছিল দক্ষিণে মগধ রাজ্যের সাথে তাদের সীমানা। লিচ্ছাবিকদের রাজধানী বৈশালী নগরে অবস্থিত ছিল। এই নগর লিচ্ছভির নেতৃত্বে বৃজির সদর দপ্তর হিসেবেও পরিচিত ছিল।
লিচ্ছবি ( ) উপজাতীয় নামটি লিচ্ছা শব্দের মাগধী প্রাকৃত থেকে উদ্ভূত। এর অর্থ " ভাল্লুক "। ভিন্নমতে লিচ্ছবি, লেচ্ছবি বা লিচ্ছাই এই সকল শব্দই সমার্থক । 
লিচ্ছবি নামের সংস্কৃত রূপটি রুক্সবী বা ঋক্ষবী ( ) থেকে এসেছে। ভাল্লুকের সংস্কৃত শব্দ হলো রুক্স বা ঋক্ষ (), এবং এই শব্দ থেকেই লিচ্ছবি নামটির উৎপত্তি। নামের এই সংস্কৃত রূপটি সাধারণভাবে ব্যবহৃত হত না। সংস্কৃত এবং পালি উভয় শাস্ত্রেই এর পরিবর্তে মাগধী প্রাকৃত নাম লিচ্ছবি বেশি ব্যবহার করা হত। ভাল্লুকের নাম থেকে উদ্ভূত একটি উপজাতীয় নামের এই ব্যবহারের একটি টোটেমিক তাৎপর্য থাকতে পারে।
বৃহত্তর মগধ সাংস্কৃতিক অঞ্চলের পূর্ব গাঙ্গেয় সমভূমিতে বসবাসকারী লিচ্ছাবিকরা ছিল একটি ইন্দো-আর্য উপজাতি। তারা মহা-বিদেহ রাজ্যের অঞ্চল জয় করে, এবং অস্থায়ীভাবে মিথিলার বৈদেহ রাজধানী দখল করে, যেখান থেকে তারা মহা-বিদেহ অঞ্চলের সর্বোত্তমভাবে পরিচালনা করত। প্রজাতন্ত্রী লিচ্ছাবিকদের দ্বারা মহা-বিদেহ দখলের পরিণতি এই হয় যে, পরবর্তীকালে অপেক্ষাকৃত শান্তিপূর্ণভাবেই দুর্বল হয়ে পড়া বিদেহ রাজতান্ত্রিক ব্যবস্থাকে উৎখাত করা হয় এবং একটি প্রজাতন্ত্রী ব্যবস্থা স্থাপন করা হয়।
হ্মার জাতি

হ্মার জাতি (যারা মার নামেও অভিহিত হয়) উত্তর-পূর্ব ভারতের রাজ্য মণিপুর এবং মিজোরাম, পশ্চিম মায়ানমার ( বার্মা ) এবং পূর্ব বাংলাদেশে বসবাসকারী একটি জাতিগোষ্ঠী। এদের ব্যবহৃত ভাষা হলো হ্মার যার থেকে এদের নামকরণ হয়েছে।
হ্মার জাতির লোকেরা ভারতের উত্তর পূর্ব সীমান্তবর্তী রাজ্যগুলিতে বেশি সংখ্যায় বসবাস করে। বিশেষ করে মণিপুর এবং মিজোরাম তাদের প্রধান বাসভূমি। তাদের কিছু অংশ পশ্চিম মায়ানমার ( বার্মা ) এবং পূর্ব বাংলাদেশে বসবাস করে।
২০১১ সালের ভারতীয় আদমশুমারি অনুসারে, ৯৮,৯৮৮ জন হ্মার জনজাতির লোকেদের খোজ পাওয়া গেছে।
মনিপুর রাজ্য হ্মার জনজাতির লোকেদের অন্যতম জনপ্রিয় আবাসস্থল। ২০১১ সালের আদমশুমারিতে, মণিপুরে ৪৯,০৮১ জন হ্মার লোকেদের সন্ধান পাওয়া গিয়েছে।
মিজোরামে ক্ষারদের সঠিক জনসংখ্যা জানা যায়নি। ১৯০১ সালের প্রথম আদমশুমারিতে ১০,৪১১ জন হ্মার ভাষাভাষীর অন্তর্ভু‌ক্তি ছিল। ১৯৬১ সালে তাদের জনসংখ্যা ৩,১১৮ এবং তারপর ১৯৭১ সালে ৪,৫২৪ জন মোট হিসাবে মূল্যায়ন করা হয়েছিল। ২০০১ সালের আদমশুমারিতে, মিজোরামে ১৮,১৫৫ হ্মার ভাষাভাষী লোকেদের সন্ধান পাওয়া গেছে। কিন্তু মিজোরামের বেশিরভাগ হ্মার মিজো ভাষায় কথা বলে।
হ্মার জনগণের সিংহভাগ খ্রিস্টান ধর্ম অনুসরণ করে।
হ্মার জাতিদের অধিকাংশই ছিল চাষাবাদকারী অর্থাৎ তারা চাসবাস করে জীবন ও জীবিকা নির্ধারণ করত। ওয়েলশ ধর্মপ্রচারক ওয়াটকিন রবার্টস ১৯১০ সালে দক্ষিণ মণিপুরের হ্মারদের খ্রিস্টধর্মের সাথে পরিচয় করিয়ে দেন। এরপর তাদের বেশিরভাগ লোক খ্রিস্টধর্মে ধর্মান্তরিত হয়।
লোহানা

লোহানা, (লোহারানা, ঠক্কর এবং লোহরানা নামেও পরিচিত) একটি ভারতীয় "জাতি" যারা পেশাগতভাবে ব্যবসা -বাণিজ্যের সাথে যুক্ত। লোহানারা নিজেদের রামের পুত্র লবের বংশধর এবং রঘুবংশী রাজবংশের বংশধর বলে দাবি করেন। বিভিন্ন অঞ্চলে শতাব্দীর ব্যবধানের ফলে লোহানারা অনেকগুলি পৃথক সাংস্কৃতিক দলে বিভক্ত হয়ে পরেছেন। গুজরাটি লোহানা, সিন্ধি লোহানা এবং কচ্ছ লোহানাদের সংস্কৃতি, ভাষা, পেশা এবং সমাজের মধ্যে উল্লেখযোগ্য পার্থক্য রয়েছে।
ইতিহাসবিদ রিচার্ড বার্টনের মতে, লোহানদের উৎপত্তি পাঞ্জাবের মুলতান জেলার লোহানপুরে (বর্তমানে পাকিস্তানে)। ম্যাথিউ এ. কুক রিচার্ডের মতবাদকে উল্লেখ করে বলেছেন যে লোহানাদের পাঞ্জাবি উৎসের তত্ত্ব তাদের বৈশিষ্ট্য, আচার-অনুষ্ঠান, এবং ধর্মীয় মতামতের পাশাপাশি তাদের ব্যবহৃত উপাধির ভিত্তিতে বিবেচিত হয়। আন্দ্রে উইঙ্ক বলেছেন যে লোহানারা মূলত জাটদের একটি উপ-বিভাগ ছিল। 
জার্গেন শ্যাফ্লেচনারের মতে, পাঞ্জাবি খত্রী এবং লোহানাদের মধ্যে অনেক মিল রয়েছে। এরা উভয়েই তাদের সাধারণ ধর্মীয় আচার অনুষ্ঠানে সারস্বত ব্রাহ্মণদের পুরোহিত হিসাবে নিয়োগ করে। অনেক পাঞ্জাবি খত্রী এবং ভাটিয়াও লোহানাদের সাথে মিশে গিয়েছে বলে জানা যায়। বেলুচিস্তানে উদ্ভূত সারস্বত ব্রাহ্মণরা খত্রী, লোহানা প্রভৃতি বর্ণের সাথে একটি সহজীবী সম্পর্ক তৈরি করে তাদের বর্ণের মর্যাদা বাড়ানোর চেষ্টা করেছিল। এর ফলে সারস্বত ব্রাহ্মণরাও উপকৃত হত। এই উদ্দেশ্যে, ব্রিটিশ রাজ যুগে কিছু ধর্মীয় গ্রন্থ রচিত হয়েছিল। 
সিন্ধি লোহানারা বৈশ্য বর্ণের অন্তর্গত হিসাবে বিবেচিত হয়। ব্রাহ্মণ এবং ভাটিয়া ছাড়া, সমস্ত সিন্ধি লোহানা বর্ণের অধীনে গোষ্ঠীভুক্ত। সমাজে এদের বৈশ্য হিসেবে শ্রেণীবদ্ধ করা হয়েছে। এরা ঐতিহ্যগতভাবে ব্যবসায়ী। তারা রামের বংশ থেকে এসেছে বলে তাদের বিশ্বাস। সেই ভিত্তিতে তারা নিজেদের ক্ষত্রিয় বলে দাবি করেন। তারা দাবি করে যে তারা রামায়ণের লবের বংশধর।শ্যাফ্লেচনারের মতে সিন্ধুর লোহানাদের মধ্যে এই দাবিটি বেশি প্রচলিত ছিল। সম্প্রদায়ের মধ্যে প্রচলিত একটি "পৌরাণিক-ঐতিহাসিক" কিংবদন্তি হল যে হিন্দু দেবতা বরুণ তাদের রক্ষা করার জন্য কিছু রাঠোর রাজপুতদের জন্য একটি লোহার দুর্গ তৈরি করেছিলেন। লোহানারা দাবি করেন যে দুর্গটি একুশ দিন পর "অদৃশ্য" হয়ে যায় এবং রাঠোরদের তখন "লোহানা" বলা হত। লোহানা শব্দটি দিয়ে "লোহার লোক" বোঝানো হয়।
একাডেমি পুরস্কার বিজয়ী চলচ্চিত্রের তালিকা

এটি একাডেমি পুরস্কার বিজয়ী চলচ্চিত্রের তালিকা।
যদি কোনো চলচ্চিত্র শ্রেষ্ঠ চলচ্চিত্র বিভাগে একাডেমি পুরস্কার জিতে থাকে, তাহলে তার ভুক্তি গাঢ়বর্ণ শিরোনামসহ একটি ছায়াময় পটভূমিতে তালিকাভুক্ত করা হয়।
প্রতিযোগীতামূলক অস্কারগুলি অ-প্রতিযোগীতামূলক অস্কার (যেমন সম্মানসূচক পুরস্কার, বিশেষ অর্জন পুরস্কার, জুভেনাইল পুরস্কার) থেকে আলাদা করা হয়; যেমন, অ-প্রতিযোগিতামূলক পুরস্কারে ভূষিত যে কোনো চলচ্চিত্র প্রতিযোগিতামূলক জয়ের সংখ্যার পাশে বন্ধনীতে দেখানো হয়েছে।
"১ মার্চ, ২০১৬-এর হিসাবে"
সুধাংশু ত্রিবেদী

ডাঃ সুধাংশু ত্রিবেদী (জন্ম: ২০ অক্টোবর ১৯৭০) একজন ভারতীয় রাজনীতিবিদ। ভারতীয় জনতা পার্টির একজন নেতা এবং উচ্চকক্ষ রাজ্যসভার সংসদ সদস্য। ত্রিবেদী ভারতীয় জনতা পার্টির সিনিয়র জাতীয় মুখপাত্র হিসেবে দায়িত্ব পালন করছেন।
ত্রিবেদী মেকানিক্যাল ইঞ্জিনিয়ারিংয়ে স্নাতকোত্তর করেছেন এবং মহাত্মা গান্ধী চিত্রকূট গ্রামোদয় বিশ্ববিদ্যালয় সহ কয়েকটি ভারতীয় বিশ্ববিদ্যালয়ে মেকানিক্যাল ইঞ্জিনিয়ারিং বিভাগে ফ্যাকাল্টি হিসেবে কাজ করেছেন । তিনি উত্তরপ্রদেশের প্রাক্তন মুখ্যমন্ত্রীর তথ্য উপদেষ্টা এবং প্রাক্তন বিজেপি জাতীয় সভাপতি রাজনাথ সিংয়ের রাজনৈতিক উপদেষ্টা হিসেবেও কাজ করেছেন ।
তিনি ভারতের জাতীয় নীতি, সমাজ এবং বিশেষ করে ভারতীয় জনতা পার্টির আদর্শগত দিকগুলির বিষয়ে একজন প্রবল বক্তা।
ত্রিবেদী উত্তরপ্রদেশের লখনউ থেকে এসেছেন। তিনি ইঞ্জিনিয়ারিং নিয়ে পড়াশোনা করেছেন এবং ড. এপিজে আব্দুল কালাম টেকনিক্যাল ইউনিভার্সিটি (পূর্বে ইউপি টেকনিক্যাল ইউনিভার্সিটি), লখনউ, উত্তরপ্রদেশ থেকে পিএইচডি করেছেন।
তিনি ২০১৪ সালের ভারতীয় সাধারণ নির্বাচনে একটি ভূমিকা পালন করেছিলেন । তিনি মিডিয়া এবং কমিউনিকেশনের একটি মূল দলের অন্যতম সদস্য ছিলেন। ২০১৯ লোকসভা নির্বাচনে তিনি মিডিয়া ও সাহিত্য কমিটির সদস্য সহ বিজেপি রাজস্থানের সহ-ইনচার্জ ছিলেন। বর্তমানে তিনি বিজেপির জাতীয় মুখপাত্র।
ইপসিতা শবনম শ্রাবন্তী

ইপসিতা শবনম শ্রাবন্তী একজন বাংলাদেশী অভিনেত্রী ও মডেল। তিনি "জোছনার ফুল" টিভি ধারাবাহিকে অভিনয়ের জন্য সেরা টিভি অভিনেত্রী বিভাগে মেরিল-প্রথম আলো পুরস্কার অর্জন করেন এবং "রং নাম্বার" (২০০৪) চলচ্চিত্রে অভিনয়ের জন্য সেরা চলচ্চিত্র অভিনেত্রী বিভাগে মেরিল-প্রথম আলো পুরস্কারের মনোনয়ন লাভ করেন। এছাড়া তিনি সেরা নারী মডেল বিভাগে দুটি মেরিল-প্রথম আলো পুরস্কারের মনোনয়ন লাভ করেন।
শ্রাবন্তী ঢাকা জেলায় আজিমপুরে জন্মগ্রহণ করেন। তার মাতা মাহমুদা সুলতান। তার মাতা সিরোসিস ও বহুমূত্ররোগে ভোগে ২০২০ সালের ২০ অক্টোবর মৃত্যুবরণ করেন।
মাত্র সাড়ে তিন বছর বয়সে রাষ্ট্রীয় সফরে জাপান গিয়ে নেচেছিলেন শ্রাবন্তী। তিনি বিটিভির "নতুন কুঁড়ি" অনুষ্ঠানে নৃত্য শাখায় বিজয়ী হন। পরবর্তীকালে তিনি সোমা মমতাজের কাছে ভরতনাট্যম শিখেন।
শ্রাবন্তী মডেলিং দিয়ে তার কর্মজীবন শুরু করেন। তিনি মেরিল শ্যাম্পু ও ইউরো কোলার বিজ্ঞাপনচিত্রের জন্য যথাক্রমে ২০০৩ সালে ও ২০০৫ সালে সেরা নারী মডেল বিভাগে দুটি মেরিল-প্রথম আলো পুরস্কারের মনোনয়ন লাভ করেন।
তিনি আনিসুল হকের রচনায় মোস্তফা সরয়ার ফারুকীর "৫১বর্তী" ধারাবাহিক নাটকে অভিনয় করে তারকা জরিপে সেরা টিভি অভিনেত্রী বিভাগে মেরিল-প্রথম আলো পুরস্কারের মনোনয়ন লাভ করেন। তিনি হুমায়ূন আহমেদের রচনায় এবং আবুল হায়াতের পরিচালনায় বিটিভির নাট্যধর্মী "জোছনার ফুল" টিভি ধারাবাহিকে অভিনয় করে জনপ্রিয়তা অর্জন করে। এই কাজের জন্য তিনি সেরা টিভি অভিনেত্রী বিভাগে মেরিল-প্রথম আলো পুরস্কার অর্জন করেন। ২০০৪ সালে তিনি রিয়াজের বিপরীতে প্রণয়ধর্মী "রং নাম্বার" (২০০৪) চলচ্চিত্রে অভিনয় করে দর্শকদের প্রশংসা অর্জন করেন। এই কাজের জন্য তিনি সেরা চলচ্চিত্র অভিনেত্রী বিভাগে মেরিল-প্রথম আলো পুরস্কারের মনোনয়ন লাভ করেন।
তার অভিনীত উল্লেখযোগ্য টেলিভিশন নাটকগুলো হল "একান্নবর্তী", "সিক্সটি নাইন", "নুরুল হুদা একদা ভালোবেসেছিল", "হৃদয়ের একূল ওকূল", "অনুর একদিন", "অপু দ্য গ্রেট", "ভাত ঘুম", "দ্বিতীয় জীবন"। তার অভিনীত সর্বশেষ কাজ হল "ডালিম কুমার" (২০১০)
শ্রাবন্তী ২০০৭ সালে জনপ্রিয় সঙ্গীতশিল্পী পার্থ বড়ুয়াকে বৌদ্ধধর্মীয় বিবাহরীতিতে বিয়ে করেন। ২০১০ সালের জানুয়ারিতে তাদের ডিভোর্স হয়। ২০১০ সালের ২৯শে অক্টোবর মোহাম্মদ খোরশেদ আলমের সাথে বিবাহবন্ধনে আবদ্ধ হন। আলম জাহাঙ্গীরনগর বিশ্ববিদ্যালয়ের নাটক ও নাট্যতত্ত্ব বিভাগের সহযোগী অধ্যাপক। পাশাপাশি তিনি এনটিভির মহাব্যবস্থাপক (অনুষ্ঠান) ছিলেন এবং চ্যানেল নাইনেও কাজ করেছেন। তাদের প্রথম কন্যা রাবিয়াহ আলম ২০১১ সালে এবং দ্বিতীয় কন্যা আরিশা আলম ২০১৫ সালে জন্মগ্রহণ করেন। সন্তানদের জন্মের পর অভিনয় ছেড়ে তিনি মার্কিন যুক্তরাষ্ট্রে পাড়ি জমান। সেখানে তিনি ওয়ালমার্টে কিছুদিন কাজ করার পর চাকরি ছেড়ে দেন। এরপর তিনি যুক্তরাষ্ট্রের জ্যামাইকার অ্যালেন স্কুল অব হেলথ সায়েন্স থেকে মেডিকেল সহকারীর স্বল্পমেয়াদি একটি কোর্স করেন।
২০১৮ সালের ৭ই মে আলম যুক্তরাষ্ট্র প্রবাসী শ্রাবন্তীর বাবার বাড়ি বগুড়ায় তালাকের নোটিশ পাঠান। শ্রাবন্তী ২৫শে জুন দুই কন্যাকে নিয়ে যুক্তরাষ্ট্র থেকে বাংলাদেশে ফিরে ২৬শে জুন ঢাকার খিলগাঁও থানায় তার স্বামীর বিরুদ্ধে নারী নির্যাতন আর যৌতুকের মামলা করেন। ২২শে জুলাই তিনি আলমের পাঠানো তালাকের নোটিশকে অবৈধ দাবি করে ঢাকার পারিবারিক আদালতে দাম্পত্য স্বত্ব পুনরুদ্ধার মামলা করেন। ৩১শে জুলাই ঢাকার পারিবারিক আদালতের বিচারক দ্বিতীয় অতিরিক্ত সহকারী আলমের পাঠানো তালাকের নোটিশের স্থগিতাদেশ দিয়েছেন।
ক্যালিফোর্নিয়ায় নারীদের ভোটাধিকার

ক্যালিফোর্নিয়ায় নারীদের ভোটাধিকার বলতে ক্যালিফোর্নিয়া অঙ্গরাজ্যে নারীদের ভোটাধিকারের জন্য রাজনৈতিক সংগ্রামকে বোঝায়। আন্দোলনটি ঊনবিংশ শতকে শুরু হয়েছিল এবং ১৯১১ সালের ১০ প্রস্তাব ৪ পাসের মাধ্যমে সফল হয়েছিল। এই আন্দোলনের সাথে জড়িত অনেক নারী ও পুরুষ জাতীয় ভোটাধিকার আন্দোলনে জাতীয় মার্কিন মহিলা ভোটাধিকার সমিতি ও ন্যাশনাল উইমেনস পার্টির মতো সংগঠনের সাথে রাজনৈতিকভাবে সক্রিয় ছিল।
ইতিহাসবিদ রোনাল্ড শ্যাফার ক্যালিফোর্নিয়ায় নারীদের ভোটাধিকার আন্দোলনকে "ধীরগতির নির্মাণ ও প্রাথমিক পরাজয়ের গল্প" হিসাবে উল্লেখ করেছেন। ১৮৬০-এর দশক থেকে, এই পশ্চিম অঙ্গরাজ্যে নারীদের ভোটাধিকারের জন্য অল্প সংখ্যক কর্মী সমবেত হতে শুরু করে। ১৮৬৮ সালে, বক্তা লরা ডি ফোর্স গর্ডন ও আনা ডিকিনসন নারীদের ভোটাধিকারের পক্ষে বক্তৃতা দেন। সুসান বি. অ্যান্টনি গর্ডনের প্রতি এতটাই মুগ্ধ হয়েছিলেন যে তাকে এই বলে উদ্ধৃত করা হয়েছিল, "আপনি কল্পনা করতে পারবেন না যে এমন একজন আন্তরিক, মহৎ তরুণীকে বাগ্মী শক্তির অধিকারী পেয়ে আমার আত্মা কতটা আনন্দিত হয়।" গর্ডন ছিলেন পশ্চিম উপকূলের একজন বিশিষ্ট বক্তা যিনি ১০০টিরও বেশি বক্তৃতা দিয়েছিলেন।
১৮৬৯ সালে, এমিলি পিট ও এলিজাবেথ টি. শেনক সান ফ্রান্সিসকোতে প্রথম প্রশান্ত মহাসাগরীয় উপকূল ভোটাধিকার বৈঠকের আয়োজন করেন। ক্যালিফোর্নিয়ায় ভোটাধিকার আন্দোলনের প্রথম দিকে পূর্ব উপকূলে পশ্চিমা ভোটাধিকারবাদী এবং জাতীয় ভোটাধিকার সংগঠকদের মধ্যে একটি বিস্তৃত সংযোগ ছিল। এলিজাবেথ ক্যাডি স্ট্যান্টন এলিজাবেথ টি. স্নেকের প্রতি মুগ্ধ হয়ে তাকে "উল্লেখযোগ্য চর্চা ও গবেষণার একজন নারী" বলে অভিহিত করেন।
রোড আইল্যান্ডে নারীদের ভোটাধিকার

এমনকি রোড আইল্যান্ডে নারীদের ভোটাধিকার এর প্রচেষ্টা শুরু হওয়ার আগেই, ডর বিদ্রোহের সময় নারীরা সমান পুরুষ ভোটাধিকারের জন্য লড়াই করছিল। নারীরা ডোরাইটের উদ্দেশ্যে অর্থ সংগ্রহ করেছিল, রাজনৈতিক পদক্ষেপ নিয়েছিল এবং নির্বাসনে থাকা বিদ্রোহের সদস্যদের অবহিত করেছিল। একজন বিলোপবাদী পলিনা রাইট ডেভিস নিউ ইংল্যান্ডে নারীদের অধিকার সম্মেলনে সভাপতিত্ব করেন ও অংশ নেন এবং পরে, এলিজাবেথ বাফাম চেসের সাথে ১৮৬৮ সালে রোড আইল্যান্ড উইমেনস সাফ্রেজ অ্যাসোসিয়েশন (রিবসা) প্রতিষ্ঠা করেন। এই দলটি নারীদের ভোটাধিকার প্রদানের জন্য রাজ্যের সংবিধানে একটি সংশোধনীর জন্য রোড আইল্যান্ড সাধারণ পরিষদের কাছে আবেদন করেছিল। বহু বছর ধরে রিবসা ছিল রোড আইল্যান্ডে নারীদের ভোটাধিকার প্রদানকারী প্রধান দল। ১৮৮৭ সালে একটি ভোটার গণভোটের জন্য অঙ্গরাজ্যের সংবিধানে একটি নারী ভোটাধিকার সংশোধনী আনা হয়েছিল। ১৮৮৭ সালের ৬ এপ্রিল ভোটটি সিদ্ধান্তমূলকভাবে নারীদের ভোটাধিকারের বিরুদ্ধে ছিল।
রোড আইল্যান্ডে মহিলাদের ভোটাধিকার প্রচেষ্টা বিপত্তি সত্ত্বেও লড়াই চালিয়ে যায়। ভোটাধিকার আন্দোলন আলভা বেলমন্টের কাছ থেকে আরও প্রচার লাভ করেছিল, যিনি ১৯০৯ সালে তার মার্বেল হাউস ম্যানশনে একটি ভালভাবে উপস্থিত বক্তৃতা অনুষ্ঠানের আয়োজন করেছিলেন। বেলমন্ট, যিনি অ্যালিস পলের কাজের জন্য অর্থায়ন করেছিলেন, রাষ্ট্রপতি উড্রো উইলসন এবং কংগ্রেসের কাছে একটি পিটিশন দেওয়ার জন্য ১৯১৫ সালের ক্রস-কান্ট্রি যাত্রা শুরু করতে সহায়তা করেছিলেন। পরিচালনা ও সেই যাত্রায় মেকানিক হিসাবে কাজ করছিল রোড আইল্যান্ডের দুই সুইডিশ-আমেরিকান ভোটাধিকারী। ১৯১৩ সালে, বার্থা জি হিগিন্সের অনুরোধে, রোড আইল্যান্ড ইউনিয়ন রঙিন নারী ক্লাব অঙ্গরাজ্যে নারীদের ভোটাধিকার সমর্থন করার জন্য বৃহত্তম নারী দলে পরিণত হয়। ১৯১৫ সালে ভোটাধিকার সমর্থক গভর্নর রবার্ট লিভিংস্টন বেকম্যান একটি রাষ্ট্রপতির ভোটাধিকার বিল পাস করার প্রচেষ্টা শুরু করতে সহায়তা করেছিলেন।
নির্মল সাইনি

নির্মল কৌর সাইনি (৮ই অক্টোবর ১৯৩৮ ১৩ই জুন ২০২১) একজন ভারতীয় ভলিবল খেলোয়াড় এবং ভারতের মহিলা জাতীয় ভলিবল দলের অধিনায়ক ছিলেন। তিনি ক্রীড়াবিদ মিলখা সিংয়ের স্ত্রী এবং জীব মিলখা সিংয়ের মা ছিলেন।
তিনি ১৯৩৮ সালের ৮ই অক্টোবর পাঞ্জাবের শেখুপুরায় (বর্তমানে পাকিস্তানের অংশ) জন্মগ্রহণ করেন। তাঁর বাবার নাম ছিল চৌধুরী মেহর চাঁদ সাইনি। নির্মল রাজ্য দপ্তরে মহিলাদের জন্য ক্রীড়া নির্দেশক ছিলেন। তিনি ১৯৫৮ সালে পাঞ্জাব বিশ্ববিদ্যালয় থেকে রাষ্ট্রবিজ্ঞানে স্নাতকোত্তর ডিগ্রি অর্জন করেন।
১৯৫৬ সালে নির্মল শ্রীলঙ্কায় একটি প্রতিযোগিতায় ভারতীয় মহিলা ভলিবল দলের নেতৃত্বে ছিলেন। দৌড়বিদ মিলখা সিং সেখানে একটি প্রতিযোগিতায় অংশগ্রহণ করতে গিয়েছিলেন। সেখানে তাঁদের দেখা হয়েছিল। এর পরে নির্মল সাইনি মিলখা সিংকে বিয়ে করেছিলেন। তাঁদের ৩ কন্যা এবং ১ পুত্র হয়েছিল। পুত্রও একজন ক্রীড়াবিদ, যাঁর নাম জীব মিলখা সিং এবং তিনি হলেন একজন গলফ খেলোয়াড়। নির্মল চণ্ডীগড়ে থাকতেন। টাইগার হিলের যুদ্ধে মারা যাওয়া হাবিলদার বিক্রম সিংয়ের সাত বছরের ছেলেকে মিলখা দম্পতি ১৯৯৯ সালে দত্তক নেন।
তিনি ২০২১ সালের ১৩ই জুন তারিখে, ৮৫ বছর বয়সে মোহালিতে, কোভিড-১৯ আক্রান্ত হয়ে মারা যান; তাঁর স্বামী মিলখা সিংও এর পাঁচ দিন পরে একই ব্যধিতে আক্রান্ত হয়ে মারা যান। মৃত্যকালে পুত্র জীব মিলখা সিং এবং মার্কিন যুক্তরাষ্ট্রে কর্মরত ডাক্তার কন্যা মোনা সিং উপস্থিত ছিলেন।
গুইট জাতি

গুইট" মিজো জনজাতির লোকদের পূর্বপুরুষ হিসাবে পরিচিত। বেশিরভাগ গুইট গোষ্ঠীর লোকেরা মিজো ভাষায় কথা বলে। এদের কেউ কেউ "জোমি" নামে পরিচিত। এছাড়াও কেউ কেউ ভারতে "কুকি" এবং মায়ানমার ( বার্মা ) চিন নামেও পরিচিত। স্থানীয় উচ্চারণের উপর নির্ভর করে এদের বংশকে ভিন্নভাবেও ডাকা হত যেমন এনগুইট, ভুইট, এবং গোয়েট। এদের এনওয়াইট"' ইত্যাদি নামেও অভিহিত করা হত। তাদের দাবি অনুসারে, গুইট গোষ্ঠীকে "নামপি" নামে ডাকা হয়। নামপি শব্দটি একটি স্থানীয় উপভাষার অন্তর্গত। এই শব্দের মাধ্যমে অতীতে এই অঞ্চলের সম্ভ্রান্ত বা প্রধান বা প্রভাবশালী মানুষদের চিহ্নিত করা হত। 
গুইট নামটি তাদের এক বিশেষ পূর্বপুরুষের নাম থেকে প্রত্যক্ষভাবে উদ্ভুত যিনি "গুইট দ্য গ্রেট" নামে পরিচিত। প্রচলিত লোককথা অনুসারে যার রহস্যময় জন্ম সূর্যের সাথে সম্পর্কিত। সূর্যের সাথে তাদের এই সম্পর্ককে প্রতিফলিত করার জন্য ("নি গুই" কথার অর্থ সূর্যের রশ্মি) তার জন্মের সময় তার পিতা সোংথু (এছাড়াও তিনি চাওংথু বা থাওংথু নামে পরিচিত) তাকে "গুয়েট" নাম দিয়েছিলেন। তিনি আইসানের যুবরাজ নামেও পরিচিত। এই মহৎ জন্মের প্রসঙ্গে একটি স্থানীয় প্রবাদ প্রচারিত হয়েছিল যা এখনও এই অঞ্চলে পরিচিত। তার নাম থেকেই "গুইট জাতির" নামকরণ হয়েছে বলে জানা যায়।
গুইট রাজপুত্র টন লুন "টন" উৎসব উদযাপনকারী প্রথম ব্যক্তি হিসাবে পরিচিত। 
নি গুই একজন বিখ্যাত গুইট রাজপুত্র। মৌখিক লোককাথা থেকে জানা যায় যে তিনি গুইটদের বেশিরভাগ ঐতিহ্যবাহী আচার এবং সাংস্কৃতিক অনুশীলন (যেমন, উপনদী প্রণালী, উত্সব গান এবং গান, ধর্মীয়-সামাজিক উত্সব, সামাজিক পরিবার ব্যবস্থা ইত্যাদি) প্রণয়ন করেছেন। এদের মধ্যে কিছু উতসব ও আচার বর্তমান মায়ানমারের কিছু অঞ্চল এবং ভারতের মণিপুরের বর্তমান লামকা ( চুরাচাঁদপুর বা এমনকি নিউ লামকা ) এলাকায় এখনও প্রচলিত আছে। 
রাজপুত্র গুই মাং আই সিমনুই (চিমনুই, চিনওয়ে) শহরে বিশেষ সমাবেশ ও উতসবের আয়োজন করেছিলেন। এই সমাবেশের ঐতিহাসিক অবশেষ এখনও টেডিম শহরের সাইজাং-এর নিকটবর্তী গ্রামে দেখতে পাওয়া যায়। রাজপুত্র গুই মাং অনেক লোকসংগীত রচনা করেছিলেন বলেও জানা যায়। তিনি গুইট জাতির ইতিহাসে এক বিশিষ্ট ব্যাক্তি হিসাবে পরিচিত
গুগল নেক্সাস

গুগল নেক্সাস হল ভোক্তা ইলেকট্রনিক ডিভাইসগুলির একটি বন্ধ লাইন যা অ্যান্ড্রয়েড অপারেটিং সিস্টেমে চলতো। গুগল এই ডিভাইসগুলির নকশা, বিকাশ, বিপণন এবং সমর্থন পরিচালনা করতো, তবে কিছু উন্নয়ন এবং সমস্ত উত্পাদন মূল যন্ত্রাংশ প্রস্তুতকারকদের (ওইএমএস) সাথে অংশীদারিত্বের মাধ্যমে পরিচালিত হতো। প্রধান স্মার্টফোন পণ্যের পাশাপাশি, লাইনটিতে ট্যাবলেট কম্পিউটার এবং স্ট্রিমিং মিডিয়া প্লেয়ারও অন্তর্ভুক্ত ছিল; নেক্সাস ২০১০ সালের জানুয়ারীতে শুরু হয়েছিল এবং অক্টোবর ২০১৬-এ শেষ হয়েছিল, গুগল পিক্সেল দ্বারা প্রতিস্থাপিত হয়েছিল।
অবনীত সিধু

অবনীত কৌর সিধু ( ভাটিণ্ডা, ৩০ অক্টোবর ১৯৮১) একজন ভারতীয় ক্রীড়া শুটার। তিনি ২০০৬ কমনওয়েলথ গেমসে তেজস্বিনী সাওন্তের সাথে (যুগ্ম) মহিলাদের ১০ মিটার এয়ার রাইফেলে স্বর্ণপদক জিতেছিলেন। তিনি ২০০৮ সালের বেইজিং গ্রীষ্মকালীন অলিম্পিকে ১০ মিটার এয়ার রাইফেল এবং ৫০ মিটার রাইফেলে তিনটি অবস্থানে প্রতিদ্বন্দ্বিতা করেছিলেন।
জাতীয় ও আন্তর্জাতিক ইভেন্টে তাঁর বিভিন্ন অর্জন হল:
বিভিন্ন জাতীয় ও আন্তর্জাতিক প্রতিযোগিতায় শতাধিক পদক জিতেছেন
২০০৬ সালের আগস্ট মাসে, জাগ্রেবে (ক্রোয়েশিয়া) অনুষ্ঠিত ৪৯তম বিশ্ব শ্যুটিং চ্যাম্পিয়নশিপে ভারতের হয়ে অলিম্পিকে যোগ্যতা অর্জন, ২০০৮ সালে, চীনের বেইজিং অলিম্পিক গেমসে যোগ্যতা অর্জনকারী দেশের ষষ্ঠ ক্রীড়াবিদ (শ্যুটিং) হয়েছিলেন তিনি। তাঁর কৃতিত্বের দীর্ঘ তালিকার মধ্যে, ২০০৬ সালে দোহায় (কাতার) অনুষ্ঠিত ১৫তম এশিয়ান গেমসে একটি ব্রোঞ্জ পদক, কুয়েতে অনুষ্ঠিত ১১তম এশিয়ান শ্যুটিং চ্যাম্পিয়নশিপে একটি ব্রোঞ্জ এবং ২০০৮ সালের মার্চ মাসে সিডনিতে অনুষ্ঠিত এআইএসএল অস্ট্রেলিয়া কাপ ২য়ে একটি স্বর্ণপদক জেতা হল প্রধান। দ্য ট্রিবিউনের সাথে কথা বলার সময়, উচ্ছ্বসিত শুটার জানান যে তিনি আন্তর্জাতিক ও জাতীয় পর্যায়ে বিভিন্ন প্রতিযোগিতায় এক ডজনেরও বেশি স্বর্ণপদক এবং অনেক রৌপ্য ও ব্রোঞ্জ পদক জিতেছেন। এছাড়া তিনি ১২টি বিশ্বকাপে ভারতের প্রতিনিধিত্ব করেছেন। তিনি ২০০৬ সালে বিশ্ব চ্যাম্পিয়নশিপে ৪০০ এর মধ্যে ৩৯৭ পয়েন্ট পেয়েছিলেন এবং ভারতের হয়ে অলিম্পিকে খেলার যোগ্যতা অর্জন করেছিলেন। তিনি পাঞ্জাবের প্রথম মহিলা শুটার যিনি বেইজিং অলিম্পিক গেমস, ২০০৮ সালে ভারতের প্রতিনিধিত্ব করেছেন এবং পাঞ্জাবের প্রথম মহিলা শুটার যিনি কমনওয়েলথ এবং এশিয়ান গেমসে পদক জিতেছেন। তিনি পাঞ্জাব রাজ্য পুরস্কার পেয়েছেন এবং ২০০৮ সালের ২৯শে আগস্ট রাষ্ট্রপতি প্রতিভা পাতিলের কাছ থেকে অর্জুন পুরস্কারে ভূষিত হন।
১৯৮১ সালে জন্মগ্রহণকারী অবনীত ভাটিণ্ডার সেন্ট জোসেফ কনভেন্ট স্কুল থেকে তাঁর বিদ্যালয় শিক্ষা সমাপ্ত করেন। তিনি ২০০১ সালে, বাদলের দশমেশ গার্লস কলেজে থেকে কম্পিউটার অ্যাপ্লিকেশনে স্নাতক করার সময় তাঁর শ্যুটিং ক্রীড়া জীবন শুরু করেন। তিনি ২০০৫ সালে ইংরেজি সাহিত্যে তাঁর স্নাতকোত্তর ডিগ্রি সম্পন্ন করেন। দক্ষতা দিয়ে সকলকে মুগ্ধ করে, ছয় বছরের অল্প সময়ের মধ্যে, তিনি শীর্ষে পৌঁছেছেন এবং মেলবোর্নে (অস্ট্রেলিয়া) অনুষ্ঠিত ১৮তম কমনওয়েলথ গেমস-২০০৬-এ একটি স্বর্ণ ও একটি রৌপ্য পদক অর্জন করেছেন। তিনি বিভিন্ন জাতীয় ও আন্তর্জাতিক ইভেন্টে প্রায় ৬০টি পদক জিতেছেন। তিনি এয়ার ইন্ডিয়াতে সহকারী ম্যানেজার হিসেবে কাজ করতেন। অবনীত কৌর সিধু তাঁর নিজ রাজ্যে যে গৌরব নিয়ে এসেছেন তাকে স্বীকার করে, পাঞ্জাব সরকার তাঁকে ডেপুটি সুপারিনটেনডেন্ট অফ পুলিশ (ডিএসপি) পদের প্রস্তাব দিয়ে সম্মান করার সিদ্ধান্ত নিয়েছিল।
তিনি প্রাক্তন ভারতীয় হকি অধিনায়ক রাজপাল সিংকে বিয়ে করেছেন এবং এই দম্পতির একটি সন্তান রয়েছে।
আইফোন ৪

আইফোন ৪ হল একটি স্মার্টফোন যা অ্যাপল ইনকর্পোরেটেড দ্বারা নকশা ও বাজারজাত করা হয়েছিল। এটি আইফোন লাইনআপের চতুর্থ প্রজন্ম, আইফোন ৩জিএস- এর পরে এবং ৪এস- এর আগে বাজারে এসেছিল। বেশ কয়েকটি উল্লেখযোগ্য ফাঁসের পর, আইফোন ৪ প্রথম উন্মোচন করা হয় ৭ জুন, ২০১০-এ, সান ফ্রান্সিসকোতে অ্যাপলের বিশ্বব্যাপী বিকাশকারী সম্মেলনে, এবং ২৪ জুন, ২০১০-এ মার্কিন যুক্তরাষ্ট্র, যুক্তরাজ্য, ফ্রান্স, জার্মানি, এবং জাপানে। আইফোন ৪ আইফোন পরিবারে একটি নতুন হার্ডওয়্যার নকশা প্রবর্তন করে, যাকে অ্যাপলের সিইও স্টিভ জবস সেই সময়ে বিশ্বের সবচেয়ে পাতলা স্মার্টফোন হিসেবে উল্লেখ করেছিলেন; এটি একটি মরিচা রোধক ইস্পাত ফ্রেম নিয়ে গঠিত যা একটি অ্যান্টেনার দ্বিগুণ, অভ্যন্তরীণ উপাদানগুলি অ্যালুমিনোসিলিকেট কাচের দুটি প্যানেলের মধ্যে অবস্থিত। আইফোন ৪ অ্যাপলের নতুন উচ্চ-রেজোলিউশন" রেটিনা ডিসপ্লে" (প্রতি ইঞ্চিতে ৩২৬ পিক্সেলের পিক্সেল ঘনত্ব সহ) প্রবর্তন করে। ফোনটি ছিল আইওএস ৪ চিপসেট যা একই শারীরিক আকার এবং আকৃতির অনুপাত বজায় রেখে অ্যাপলের এ৪ সিস্টেম-অন-চিপের অনুরুপ, যা উল্লেখযোগ্যভাবে মাল্টিটাস্কিং কার্যকারিতা এবং অ্যাপ ফোল্ডার প্রবর্তন করেছে। সেই সময়ে এটিই ছিল প্রথম আইফোন যা সামনের দিকের ক্যামেরা সংযুক্ত ছিল, যা অ্যাপলের নতুন ফেসটাইম ভিডিও চ্যাট পরিষেবাকে সম্ভব করে তুলেছিল, এবং সিডিএমএ নেটওয়ার্কগুলির জন্য একটি সংস্করণে প্রকাশ করা প্রথম আইফোন, মার্কিন যুক্তরাষ্ট্রে আইফোন পণ্যের একচেটিয়া ক্যারিয়ার হিসাবে এটিঅ্যান্ডটি এর মেয়াদ সে বছরই শেষ হয়েছিল।
বৃহদেবতা

বৃহদেবতা () হলো ছন্দোময় সংস্কৃত  রচনা, যা ঐতিহ্যগতভাবে শৌনক-এর সাথে যুক্ত। এটি ঋগ্বেদের স্বতন্ত্র সূক্তগুলিতে উপাসনা করা ঋগ্বৈদিক দেবতাদের বর্ধিত তালিকা। এটিতে সূক্তগুলির রচনা সম্পর্কিত পৌরাণিক কাহিনী ও কিংবদন্তিও রয়েছে।
রচনাটিতে আটটি অধ্যায় রয়েছে, বেশিরভাগ শ্লোকই অনুষ্টুভ ছন্দে লেখা, যদিও বেশ কিছু শ্লোক ত্রিষ্টুভ ছন্দেও রয়েছে। প্রতিটি অধ্যায়ে প্রায় ৩০টি বর্গ রয়েছে, প্রতিটিতে পাঁচটি পদ রয়েছে। সম্পূর্ণ প্রথম অধ্যায় এবং দ্বিতীয়টির পঁচিশটি বর্গকে আলিঙ্গন করে দীর্ঘ ভূমিকা দিয়ে পাঠ্যটি শুরু। দ্বিতীয় অধ্যায়ের ছাব্বিশতম বর্গ থেকে শুরু হওয়া পাঠের মূল অংশটি, বেশিরভাগ অংশে, ঋগ্বেদের স্তোত্র ও স্তবকের জন্য দেবতাদের, তাদের ধারাবাহিক ক্রমে, বর্ণনার সাথে সম্পর্কিত। এটিতে প্রায় চল্লিশটি কিংবদন্তি রয়েছে, যা বর্ণনা করা হয়েছে কোন পরিস্থিতিতে তারা যে স্তোত্রগুলি রচনা করেছিল তা ব্যাখ্যা করার জন্য। এই কিংবদন্তিগুলি পুরো পাঠ্যের প্রায় এক চতুর্থাংশ কভার করে। এই কিংবদন্তির কয়েকটি ঐতিহাসিকভাবে মহাভারতের সাথে যুক্ত।
আইফোন (১ম প্রজন্ম)

আইফোন (প্রত্যাবর্তনমূলকভাবে আইফোন ২জি, আইফোন ১ বা আসল আইফোন হিসাবে উল্লেখ করা হয়) হল প্রথম আইফোন মডেল এবং অ্যাপল ইনকর্পোরেটেড দ্বারা নকশা করা ও বাজারজাত করা প্রথম স্মার্টফোন। বছরের পর বছর গুজব এবং জল্পনা-কল্পনার পর, এটি আনুষ্ঠানিকভাবে ৯ জানুয়ারী, ২০০৭-এ ঘোষণা করা হয়, এবং এটি ২৯ জুন, ২০০৭-এ মার্কিন যুক্তরাষ্ট্রে মুক্তি পায়।
পণ্য হিসাবে আইফোনের বিকাশ ২০০৫ সালে শুরু হয়েছিল এবং এর সর্বজনীন উন্মোচন পর্যন্ত সম্পূর্ণ গোপনীয়তার সাথে অব্যাহত ছিল। প্রচলিত মোবাইল ফোন নকশা এড়িয়ে বেশিরভাগ শারীরিক হার্ডওয়্যার বোতাম বাদ দিয়ে ভিভাইসটিতে একটি আঙুল-বান্ধব টাচ ইন্টারফেস ও শুধুমাত্র কয়েকটি শারীরিক বোতাম ছিল। এতে কোয়াড-ব্যান্ড জিএসএম সেলুলার কানেক্টিভিটি ছিল এবং ডেটা ট্রান্সফারের জন্য জিপিআরএস এবং এজ সমর্থন করতো এবং এটি ভয়েস যোগাযোগের সাথে সম্পর্কহীন বৈশিষ্ট্যগুলিকে সমর্থন করার জন্য অবিচ্ছিন্ন ইন্টারনেট প্রবেশাধিকার এবং অনবোর্ড প্রক্রিয়াকরণ ব্যবহার করেছে। এর উত্তরসূরি, আইফোন ৩জি, ৯ জুন, ২০০৮-এ ঘোষণা করা হয়েছিল।
আইফোন দ্রুত অ্যাপলের সবচেয়ে সফল পণ্যে পরিণত হয়, পরবর্তী প্রজন্ম এটিকে সেই সময়ে সবচেয়ে লাভজনক কোম্পানিতে পরিণত করে। অ্যাপ স্টোরের প্রবর্তন প্রতিষ্ঠিত কোম্পানি এবং স্টার্টআপ ডেভেলপারদের প্ল্যাটফর্মের মাধ্যমে ক্যারিয়ার গড়তে এবং বিলিয়ন ডলার উপার্জন করার অনুমতি দেয়, যেখানে ভোক্তাদের তথ্য প্রবেশাধিকার এবং অন্য লোকেদের সাথে সংযোগ স্থাপন করার নতুন উপায় প্রদান করে। আইফোনটি মূলত সাধারণ জনগণের কাছে আবেদন করেছিল, সেই সময়ে ব্ল্যাকবেরি এবং আইবিএম যে ব্যবসায়িক সম্প্রদায়ের উপর দৃষ্টি নিবদ্ধ করেছিল তার বিপরীতে, এবং, বিদ্যমান প্রযুক্তিকে একীভূত করে এবং ব্যবহারযোগ্যতার সম্প্রসারণের মাধ্যমে, আইফোন স্মার্টফোন শিল্পকে "তার মাথায়" পরিণত করেছিল।
কার্তিক দীপোৎসব

কার্তিক দীপোৎসব () হল একটি আলোর উৎসব, যা প্রধানত তামিল হিন্দুদের দ্বারা অধিক পালিত হয়। এটি কেরালা, অন্ধ্র প্রদেশ, তেলেঙ্গানা, কর্ণাটক, বাংলাদেশ ও শ্রীলঙ্কা অঞ্চলের বেশ জনপ্রিয়। প্রাচীন কাল থেকে তামিলকমে উদযাপিত হয়, কার্তিক মাসের পূর্ণিমা দিনে উৎসবটি অনুষ্ঠিত হয়, যাকে বলা হয় কার্তিক পূর্ণিমা বলা হয়। এটি গ্রেগরিয়ান বর্ষপঞ্জির নভেম্বর বা ডিসেম্বর মাসে অনুষ্ঠিত হয়।
কেরালায় এই উৎসবটি ত্রিকর্তিকা নামে পরিচিত, যা লক্ষ্মীর একটি রূপ চোট্টানিক্কারা ভগবতীর সম্মানে পালিত হয়। এটি তামিলনাড়ুর নীলগিরি জেলায় লক্ষাব্বা নামে পালিত হয়।
২০০ খ্রিস্টপূর্বাব্দ থেকে ৩০০ খ্রিস্টাব্দের সঙ্গম সময়কালের আকানানুউ নামক একটি কবিতার বইয়ে উৎসবটির প্রথম উল্লেখ পাওয়া যায়। পাঠ্যটিতে বলা হয়েছে যে তামিল ক্যালেন্ডারে কার্তিকাই মাসের পূর্ণিমায় কার্তিক পালিত হয় । এই সময়ের একজন প্রখ্যাত কবি অবভাইয়ার তার গানে উৎসবের কথায় উল্লেখ করেছেন। কার্তিকাই টিপাম হল তামিল জনগণের দ্বারা পালিত প্রাচীনতম উৎসবগুলির মধ্যে একটি। উৎসবটি সঙ্গম সাহিত্যে "আকানাটু" এবং অবভাইয়ারের কবিতার মতো উল্লেখ খুঁজে পায়। কার্তিকাইকে সঙ্গম সাহিত্যে "পেরুভিয়া" নামে উল্লেখ করা হয়েছে ।
অনুক্রমণী

অনুক্রমণী (, ) বা অনুক্রমণীক বৈদিক স্তোত্রগুলির লিপিবদ্ধ কাব্যিক ছন্দ, বিষয়বস্তু, এবং পদকর্তার ঐতিহ্যের পদ্ধতিগত সূচক।
ঋগ্বেদের ছয়টি অনুক্রমণী শৌনককে চিহ্নিত করা হয়েছে: অনুবকনুক্রমণী, অর্শ্যনুক্রমণী, চন্দোনুক্রমণী, দেবতানুক্রমণী, পদনুক্রমণী ও সুক্তনুক্রমণী। অনুবকনুক্রমণী ব্যতীত, অন্যান্য অনুক্রমণীগুলো টিকে আছে শুধুমাত্র ষড়গুরুশিষ্যের লেখায় পাওয়া উদ্ধৃতিতে।
ঋগ্বেদের সবচেয়ে গুরুত্বপূর্ণ অনুক্রমণী কাত্যায়নের সর্বনুক্রমণী (আনুমানিক ২য় শতাব্দী খ্রিস্টপূর্বাব্দ), প্রথম শব্দ, শ্লোকের সংখ্যা, নাম ও পদকর্তাদের পরিবার (ঋষি), দেবতাদের নাম ও ছন্দের প্রতিটির জন্য ১,০২৮টি স্তোত্র লিপিবদ্ধ করে ঋগ্বেদ। ষড়গুরুশিষ্য (দ্বাদশ শতাব্দী) রচিত বেদর্থদীপিকা এই রচনার উল্লেখযোগ্য ভাষ্য।
ম্যানফ্রেড মায়ারহোফার (২০০৩) ৫৪৩টি অনুচ্ছেদ গণনা করে ঋগ্বেদ অনুক্রমণীতে থাকা ব্যক্তিগত নাম নিয়ে আলোচনা করেছেন। এই নামের ঐতিহ্যের বয়স ও সত্যতা সম্পর্কে পাণ্ডিত্যপূর্ণ মতামত সর্বসম্মত নয়।
মায়ারহোফার পরামর্শ দেন যে হারম্যান ওল্ডেনবার্গ (১৮৮৮) মূলত সঠিকভাবে অনুমান করেছিলেন:
২০১৪ সালের ঋগ্বেদের ইংরেজি অনুবাদে স্টেফানি ডব্লিউ জ্যামিসন এবং জোয়েল পি ব্রেরেটন আরেকটি দৃষ্টিভঙ্গি তুলে ধরেছেন:
অর্শ্য ব্রাহ্মণ হল সামবেদের প্রাচীনতম অনুক্রমণী, এটির কৌথুম শাখার অন্তর্গত। জৈমিনীয় অর্শ্য ব্রাহ্মণ হল তার জৈমিনীয় শাখার অন্তর্গত সামবেদের পরবর্তী অনুক্রমণী।
তৈত্তিরীয়সংহিতার অত্রেয়ী শাখা, চরয়ণীয় শাখা (মন্ত্রশাধ্যায় নামে পরিচিত) এবং কাত্যায়নে বর্ণিত বজনেয়িসংহিতার মধ্যনন্দিন শাখার অন্তর্গত যজুর্বেদের তিনটি অনুক্রমণী রয়েছে।
বৃহৎসর্বনুক্রমণী
এবং অথর্ববেদীয়পঞ্চপতলিক হল অথর্ববেদের অনুক্রমণী। বৃহৎসর্বনুক্রমণী হল ১০টি পাতালে অথর্ববেদসংহিতার সম্পূর্ণ সূচী।
আইফোন ৩জি

আইফোন ৩জি (আইফোন ২ নামেও পরিচিত ) একটি স্মার্টফোন যা অ্যাপল ইনকর্পোরেটেড দ্বারা নকশা ও বাজারজাত করা হয়েছে; এটি আইফোনের দ্বিতীয় প্রজন্ম, আসল আইফোনের উত্তরসূরি, এবং সান ফ্রান্সিসকো, মার্কিন যুক্তরাষ্ট্রের মস্কোন সেন্টারে বিশ্ব বিকাশকারী সম্মেলন ২০০৮ এ ৯ জুন চালু করা হয়েছিল।
আইফোন ৩জি অভ্যন্তরীণভাবে এর পূর্বসূরীর মতোই, তবে এতে বেশ কিছু নতুন হার্ডওয়্যার বৈশিষ্ট্য অন্তর্ভুক্ত রয়েছে, যেমন জিপিএস, ৩জি ডেটা এবং ট্রাই-ব্যান্ড ইউ্‌এমটিএস/এইচএসডিপিএ। ডিভাইসটি মূলত একই সাথে লঞ্চ হওয়া আইফোন ওএস ২.০ দিয়ে লোড করা হয়েছিল। অন্যান্য বৈশিষ্ট্যগুলি ছাড়াও (পুশ ইমেল এবং টার্ন-বাই-টার্ন নেভিগেশন সহ), এই নতুন অপারেটিং সিস্টেমে অ্যাপ স্টোর চালু করা হয় তৃতীয় পক্ষের অ্যাপ্লিকেশনগুলির জন্য অ্যাপলের নতুন বিতরণ প্লাটফর্ম।
গৃৎসমদ

গৃৎসমদ (, ) একজন ঋগ্বৈদিক ঋষি। ঋগ্বেদের মণ্ডল দ্বিতীয়ের অধিকাংশই তাঁকে আরোপিত করা হয়েছে। তিনি ছিলেন শুনহোত্র অঙ্গিরার পুত্র এবং শুনক ভার্গবের দত্তক পুত্র।
উইটজেলের মতে, সোমাহুতি ভার্গব গৃৎসমদের একজন বংশধর, কারণ সোমাহুতি বলেছেন যে তিনি গৃৎসমদের মধ্যে একজন। তবে জ্যামিসন ও ব্রেরেটনের মতে তিনি গৃৎসমদের দত্তক পিতা শুনকের ভৃগু বংশের অন্তর্গত। ঋগ্বেদের গৃৎসমদের স্বাক্ষরের লাইনটি ছিল "আমরা ভালো বীরদের অধিকারে, আচার বিতরণে উচ্চস্বরে কথা বলতে পারি।" গৃৎসমদ ইন্দ্রের কাজকে আচার-অনুষ্ঠানের সাথে যুক্ত করার জন্য পরিচিত ছিলেন।
বৃহদেবতা-এ গৃৎসমদকে তপস্যার মাধ্যমে ইন্দ্রের মতো বড় এবং শক্তিশালী বলে উল্লেখ করা হয়েছে, যার ফলে দৈত্য ধুনি ও কুমিরী তাকে এইরকম ভুল বলেছিল। গৃৎসমদ ​​যখন তাদের প্রতিকূল অভিপ্রায় বুঝতে পেরেছিলেন, তখন তিনি স্তোত্রের মাধ্যমে ইন্দ্রের প্রশংসা করেছিলেন যাতে ইন্দ্র তাদের পরাজিত করতে পারেন। প্রয়াত মধ্যযুগীয় ভাষ্যকার সায়নের মতে, গৃৎসমদ ​​অসুরদের দ্বারা বন্দী হয়েছিলেন এবং ইন্দ্রের আদেশে মুক্তি পান এবং তাঁর দ্বারা শুনক ভার্গবের পুত্র করা হয়েছিল। মহাভারতের পৌরাণিক কাহিনিতে, বশিষ্ঠ গৃৎসমদকে বন্য প্রাণী হওয়ার অভিশাপ দেন, যার ফলে গৃৎসমদ যজ্ঞে সূত্র পাঠ করতে ব্যর্থ হন। তিনি অভিশাপ দিয়েছিলেন যে তিনি বুদ্ধিমত্তা বিচ্ছিন্ন প্রাণী হবেন, শোকগ্রস্ত হবেন, সর্বদা ভয়ে আচ্ছন্ন থাকবেন এবং তিনি দশ হাজার বছর ধরে দশ এবং আটশো বছর ছাড়াও পশু হয়ে থাকবেন। যাইহোক, শিব তাকে তার স্বাভাবিক রূপে ফিরিয়ে আনেন এবং তাকে অমরত্ব প্রদান করেন। গৃৎসমদ পরে এই গল্পটি যুধিষ্ঠিরকে ভাগ করেন।
ইসলামে ধর্মীয় চিন্তাধারার পুনর্গঠন

ইসলামে ধর্মীয় চিন্তাধারার পুনর্গঠন হল ইসলামিক দর্শনের উপর মুহাম্মদ আল্লামা ইকবালের বক্তৃতাগুলির একটি সংকলন, এটি ১৯৩০ সালে প্রকাশিত হয়েছিলো। এই বক্তৃতাগুলো ইকবাল মাদ্রাজ, হায়দ্রাবাদ এবং আলীগড়ে দিয়েছিলেন। বইটির শেষ অধ্যায়ে ১৯৩৪ সালের অক্সফোর্ড সংস্করণ থেকে ""ধর্ম কি সম্ভব?"" নামে একটি আলোচনা যোগ করা হয়েছে।
"পুনর্গঠনে", ইকবাল ইসলামী দর্শনের বুদ্ধিবৃত্তিক ভিত্তি পুনঃপরীক্ষার আহ্বান জানান। বইটি আধুনিক ইসলামী চিন্তাধারার একটি প্রধান রচনা। এটি ইরানী সমাজবিজ্ঞানী আলী শরিয়তি এবং তারিক রমজান সহ অন্যান্য সমসাময়িক মুসলিম সংস্কারকদের উপর একটি বড় প্রভাব ছিল।
এই বইটি 2011 সালে "মোহাম্মদ মাসুদ নরুজি" ফারসি ভাষায় অনুবাদ করেছিলেন।
ডিএস মারগোলিউথ, একজন প্রাচ্যবিদ এবং অক্সফোর্ড বিশ্ববিদ্যালয়ের আরবি ভাষার অধ্যাপক, লিখেছেন "কুরআনের উত্তরাধিকার আইন থেকে যা পুরুষের ভাগকে দুই নারীর সমান করে তোলে নারীর উপর পুরুষের শ্রেষ্ঠত্ব অনুমান করা হয়েছে। ; এই ধরনের অনুমান, স্যার মুহাম্মাদ ইকবালের মতে, ইসলামের চেতনার সাথে বিতর্কিত হবে।" কোরানে বলা হয়েছে: "এবং নারীদের জন্য পুরুষদের উপর যেমন অধিকার রয়েছে নারীদের উপর পুরুষের অধিকার" ।"
উইলিয়াম ওয়েন কারভার (১৮৯৮-১৯৪৩) পর্যবেক্ষণ করেছেন "তার [ইকবালের] লক্ষ্য ছিল ""ইসলামের দার্শনিক ঐতিহ্য এবং মানব জ্ঞানের সাম্প্রতিক বিকাশের বিষয়ে যথাযথভাবে মুসলিম ধর্মীয় দর্শন পুনর্গঠন করা।"" এডওয়ার্ড হুলমস উল্লেখ করেছেন "লেখকের [ইকবালের] উদ্দেশ্যগুলির মধ্যে একটি ছিল ব্রিটিশ ঔপনিবেশিক শাসনের বছরের পর বছর ধরে তাদের নিজস্ব সাংস্কৃতিক শিকড় অন্বেষণ করতে তার সহদেশীদের উৎসাহিত করা। কিন্তু তার লক্ষ্যও ছিল জাতীয় পরিচয়ের সীমিত সীমানা অতিক্রম করে বিভিন্ন সংস্কৃতি ও ধর্মীয় ঐতিহ্যের মানুষদের মধ্যে সেতু নির্মাণ করা।"
সৈয়দ আবুল হাসান আলী আল হাসানী আল নদভী তার গ্রন্থ "গ্লোরি অফ ইকবাল-" এ লিখেছেন যে ইকবালের এমন কিছু ধারণা রয়েছে যার সাথে তিনি একমত নন। তিনি এই বক্তৃতাগুলির বিশেষভাবে সমালোচিত।
একই গ্রন্থে সৈয়দ আবুল হাসানের একটি পাদটীকাও উল্লেখ করেছেন যে, তাঁর পরামর্শদাতা সৈয়দ সুলাইমান নদভী ইচ্ছা করতেন যে এই বক্তৃতাগুলো প্রকাশিত না হলে ভালো হতো।
অনলাইনে পড়ুন (সতর্কতা: 2025 সাল পর্যন্ত মার্কিন যুক্তরাষ্ট্রে কপিরাইট সুরক্ষিত)
বাংলাদেশ রাবার বোর্ড

বাংলাদেশ রাবার বোর্ড পরিবেশ, বন ও জলবায়ু পরিবর্তন মন্ত্রণালয়ের অধীনস্থ একটি সংস্থা। মূলত রাবার চাষ ও এর সার্বিক অগ্রগতি পর্যবেক্ষণ, রাবার বিপণন ও রপ্তানি সহায়তা প্রদানে ভূমিকা রাখছে এ প্রতিষ্ঠানটি। 
১৯৬১ সালে সরকারি পৃষ্ঠপোষকতায় বাণিজ্যিক ভাবে সিলেটে ও পার্বত্য চট্টগ্রাম অঞ্চলে রাবার চাষ শুরু হয়। ক্রমাগত এর চাহিদা বাড়তে থাকলে "বন বিভাগ" ১২১৪ হেক্টর জমি অধিগ্রহণ করে রাবার চাষের জন্য বাংলাদেশ বনশিল্প উন্নয়ন কর্পোরেশনের কাছে হস্তান্তর করে। পরবর্তীতে সরকার "বাংলাদেশ রাবার বোর্ড আইন, ২০১৩" প্রণয়নের মাধ্যমে বাংলাদেশ রাবার বোর্ড প্রতিষ্ঠা করে। প্রথমদিকে বাংলাদেশ বনশিল্প উন্নয়ন কর্পোরেশনের অধীনে থাকলেও ৩০ এপ্রিল, ২০১৯ সাল হতে বোর্ডটি স্বতন্ত্রভাবে এর কার্যক্রম শুরু করে। বর্তমানে বোর্ডটি "বাংলাদেশ রাবার নীতি, ২০১০" ও "বাংলাদেশ রাবার বোর্ড (কর্মচারী) চাকুরি প্রবিধানমালা, ২০২০" অনুযায়ী পরিচালিত হচ্ছে।
ব্যবস্থাপনার কার্যক্রম পরিচালনার জন্য ২০ সদস্যের একটি পরিচালনা পর্ষদ গঠন করা হয়। তাঁরা হলেন:
আইফোন এক্সআর

আইফোন এক্সআর (আইফোন Xʀ হিসাবে বাজারজাত করা হয়েছে; রোমান সংখ্যা "X" উচ্চারণ "টেন" মানে ১০) অ্যাপল ইনকর্পোরেটেড দ্বারা নকশা করা এবং তৈরি করা একটি স্মার্টফোন। এটি উচ্চতর আইফোন এক্সএস/এক্সএস ম্যাক্স মডেলের পাশাপাশি আইফোনের দ্বাদশ প্রজন্মের অংশ। প্রি-অর্ডার নেয়া ১৯ অক্টোবর, ২০১৮ তারিখে শুরু হয়েছিল, ২৬ অক্টোবর ২০১৮-এ একটি অফিসিয়ালি বাজারে আসে আইফোন এক্সআর হলো অ্যাপলের দ্বাদশ প্রজন্মের আইফোনগুলির মধ্যে সবচেয়ে কমদামী ডিভাইস, যার মধ্যে আইফোন এক্সএস এবং এক্সএস ম্যাক্সও রয়েছে এবং তাই এটি "সাশ্রয়ী মূল্যের ফ্ল্যাগশিপ" বা "বাজেট ফ্ল্যাগশিপ" ফোন হিসাবে বিবেচিত হয়েছিল।
আইফোন ৫সি

আইফোন ৫সি হলো একটি স্মার্টফোন যা অ্যাপল ইনকর্পোরেটেড দ্বারা নকশা ও বাজারজাত করা হয়েছে। এটি আইফোনের ৬ষ্ঠ প্রজন্মের অংশ। ডিভাইসটি ১০ সেপ্টেম্বর, ২০১৩, এ উন্মোচন করা হয়েছিল এবং ২০ সেপ্টেম্বর, ২০১৩, এর উচ্চতর প্রতিরূপ, আইফোন ৫এস মুক্তি পায়। আইফোন ৫সি নামের "সি" এর অর্থ হলো ইংরেজি কালার, বাংলায় রঙ।
উগ্রশ্রবা সৌতী

উগ্রশ্রবা সৌতী () বা উগ্রশ্রবা বা সৌতী বা সুত গোস্বামী হলেন পুরাণ সাহিত্যের পদকর্তা।
উগ্রশ্রবাকে মহাভারত, এবং শিব পুরাণ, ভাগবত পুরাণ, হরিবংশ, ব্রহ্মবৈবর্ত পুরাণ, পদ্মপুরাণ সহ বেশ কয়েকটি পুরাণের কথক হিসেবে উল্লেখ করা হয়েছে, সাধারণত নৈমিষারণ্য বনে সমবেত ঋষিদের সামনে তার গল্প বলার সাথে। তিনি লোমহর্ষণ বা রোমহর্ষণের পুত্র, এবং ব্যাসের শিষ্য।
মহাভারত মহাকাব্যটি সম্পূর্ণই উগ্রশ্রবা সৌতী (বর্ণনাকারী) ও শৌনক (শ্রোতা) এর মধ্যে কথোপকথন হিসাবে গঠিত। ঋষি বৈশম্পায়ন থেকে কুরু রাজা জনমেজয়ের কাছে ভারত রাজাদের ইতিহাসের বর্ণনা (ভারত) সৌতীর বর্ণনার মধ্যে নিহিত আছে। বৈশম্পায়নের বর্ণনায় (জয়) কুরু রাজা ধৃতরাষ্ট্রের কাছে সঞ্জয়ের কুরুক্ষেত্র যুদ্ধের বর্ণনা রয়েছে। এইভাবে মহাভারত গল্পের কাঠামোর মধ্যে গল্প হিসেবে রয়েছে।
উগ্রশ্রবার পরিচয়দানের মাধ্যমে কিশোরী মোহন গাঙ্গুলীর মহাভারতের ইংরেজি অনুবাদ এইভাবে শুরু হয়:
ভাগবত পুরাণ বলরামের সঙ্গে সৌতীর পিতা রোমহর্ষণের বিরোধের বিবরণ দেয়। কুরুক্ষেত্র যুদ্ধের সময়, বলরাম বিভিন্ন পবিত্র স্থান পরিদর্শন করে তীর্থযাত্রা করছেন। যেমন, তিনি নৈমিষারণ্য বনে এসেছিলেন, যেখানে তিনি রোমহর্ষণকে উপস্থিত ঋষিদের কাছে পুরাণ বর্ণনা করতে দেখেন। রোমহর্ষণ ব্যতীত সকলেই বলরামকে জোড়হস্তে (প্রণামের ভঙ্গিতে) স্বাগত জানালেন। ক্রুদ্ধ বলরাম এক টুকরো কুশ ঘাস দিয়ে রোমহর্ষনকে হত্যা করেন। বলরাম রোমহর্ষণকে পুনরুজ্জীবিত করার প্রস্তাব দিয়েছিলেন, কিন্তু ঋষিরা জিজ্ঞাসা করেছিলেন, "হে রাম, দয়া করে দেখুন যে আপনার শক্তি এবং আপনার কুশ অস্ত্র, সেইসাথে আমাদের প্রতিশ্রুতি (রোমহর্ষণের দীর্ঘজীবনের প্রতি) ও রোমহর্ষণের মৃত্যু, সবই অক্ষত আছে।” বলরাম রোমহর্ষণের পুত্রকে পুরাণের বক্তা হতে দিয়ে এবং তাকে দীর্ঘায়ু, শক্তিশালী ইন্দ্রিয় ও সহনশীলতা দিয়ে একে পূর্ণ করেন।
আইফোন এক্সএস

আইফোন এক্সএস এবং আইফোন এক্সএস ম্যাক্স (আইফোন XS ও আইফোন XS Max হিসাবে বাজারজাত করা হয়েছে; রোমান সংখ্যা "X" উচ্চারণ "টেন", বাংলায় ১০) অ্যাপল ইনকর্পোরেটেড দ্বারা নকশা করা, বিকাশ করা এবং বাজারজাত করা স্মার্টফোন। এটা আইফোনের দ্বাদশ-প্রজন্মের ফ্ল্যাগশিপ, আইফোন এক্স- এর পরে। অ্যাপলের সিইও টিম কুক অ্যাপল পার্কের স্টিভ জবস থিয়েটারে ১২ সেপ্টেম্বর, ২০১৮-এ আইফোন এক্সআর এর পাশাপাশি ডিভাইসগুলি ঘোষণা করেন। প্রি-অর্ডার ১৪ সেপ্টেম্বর, ২০১৮ থেকে শুরু হয়েছিল এবং ডিভাইসগুলি ২১ সেপ্টেম্বর থেকে বিক্রি শুরু হয়েছিল।
আল-সওয়াদ আল-আজম

আল-রাদ্দ আলা আশহাব আল-হাওয়া (, অনুবাদ: ধর্মবিরোধী মত পোষণকারীদের যুক্তি খণ্ডন) আল-হাকিম আল-সামারকান্দি দ্বারা রচিত একটি বই। বইটি আবু মনসুর আল-মাতুরিদি লিখিত আল কিতাবুত তাওহিদের পরে মাতুরিদি আকিদার অনুসারে প্রাচীনতম ধর্মতাত্ত্বিক কাজ হিসাবে বিবেচিত হয়। তবে বইটি আল-সওয়াদ আল-আজম নামেই অধিক জনপ্রিয়তা লাভ করেছেন।
বইটিতে আল-হাকিম আল-সামারকান্দি ৬২টি বিশ্বাসযোগ্য বিবৃতি তৈরি করেছেন এবং বলেছেন যে সেগুলি পালনে ব্যর্থতার অর্থ হল একজনকে সংখ্যাগরিষ্ঠ মুসলমানদের (আল-সাওয়াদ আল-আজম) মধ্যে গণ্য করা যায় না। একটি ধারণা যা তিনি আল-সওয়াদ আল-আজম (মহান সংখ্যাগরিষ্ঠ) সম্বলিত হাদীসের উপর ভিত্তি করে প্রতিষ্ঠিত হয়েছে।
এই পাঠ্যটি হানাফী-মাতুরিদি ধর্মতত্ত্বের বিকাশে একটি বিশেষ গুরুত্বপূর্ণ কাজ, কারণ এটি আবু হানিফার মৃত্যুর দুই শতাব্দী পরে একজন পারস্য-মধ্য এশীয় দর্শকদের কাছে বিশ্বস্ততার সাথে ধর্মতাত্ত্বিক বিশ্বাসের প্রতিনিধিত্ব করার চেষ্টা করেছে, সেই মু'তাজিলি চিন্তাধারার উত্থানের সাথে লড়াই করেছে। সেই সময়ে উসমানীয় যুগে পরবর্তী তুর্কি অনুবাদের সাথে মূল আরবি এবং ফার্সি অনুবাদ উভয়েই রচনাটির কয়েক শতাব্দীতে পাঠ্যটি ভালভাবে প্রচারিত হয়েছিল।
বইটি দশম শতাব্দীর প্রথম দিকে ট্রানসোক্সিয়ানা এবং খুরাসানে সামানিদের রাজত্বের প্রকৃত প্রতিষ্ঠাতা ইসমাঈল সামানি আহমদের (r.279/892–295/907), সুন্নি অর্থোডক্সি প্যারামিটারগুলিকে সংজ্ঞায়িত করার জন্য সামানিদের সমর্থনে প্রতিশ্রুতিবদ্ধ ছিল।
বইটি শৈলীতে ভোঁতা এবং স্বরে কর্তৃত্ববাদী এবং একটি হানাফী ধর্মতত্ত্ব ছিল, যার মধ্যে প্রচুর সংখ্যক মতবাদের প্রশ্নের উত্তর ছিল। এটি তাফসির আল-তাবারির মতো এটি বেনামে অনুবাদ করা হয়েছিল, যা ইঙ্গিত করে যে এর বিষয়বস্তু কোনো স্বতন্ত্র প্রামাণিক দৃষ্টিভঙ্গির সাথে আবদ্ধ ছিল না বরং ট্রানসোক্সিয়ানা হানাফী ধর্মতত্ত্ববিদদের সম্মিলিত অবস্থানের প্রতিনিধিত্ব করে।
ভূমিকা অনুসারে, বইটির উদ্দেশ্য ছিল হানাফী মতবাদের নির্দিষ্ট পয়েন্ট সম্পর্কে মধ্য এশিয়ার ধর্মতাত্ত্বিকদের ঐকমত্য স্পষ্টভাবে সেট করে সামানি সাম্রাজ্যের সাম্প্রদায়িকতার বৃদ্ধিকে প্রতিরোধ করা। এটি করার প্রক্রিয়ায় গোষ্ঠীগুলি বিশ্বাসের নিন্দা করেছে যা এটিকে ধর্মবিরোধী বলে মনে করা হয়েছে। এর মধ্যে শুধু সাধারণ ইসমাঈলীই নয় – বরং মু'তাজিলা, খারিজি, মুরজিআ, জাবারি, কাদারিয়া এবং কারামিয়া প্রভৃতি অন্তর্ভুক্ত ছিল।
কিতাব আল-সওয়াদ আল-আজম (মহান জনসাধারণের জনসাধারণের বই) প্রভাবশালী সামানি সাম্রাজ্যের শাসনামলে ট্রানসোক্সিয়ানাতে হানাফি মতবাদকে অন্তর্ভুক্ত করেছিল। বিশ্বাসের এই বক্তব্যের গ্রহণযোগ্যতা এবং প্রভাবের ফলে, ট্রান্সক্সিয়ানার উত্তরের তুর্কি উপজাতিরা হানাফিবাদে রূপান্তরিত হয়েছিল, যার মধ্যে ওগুজ তুর্কিও ছিল, যারা শেষ পর্যন্ত ১১-১৩ শতকে ইরান, ইরাক, সিরিয়া এবং আনাতোলিয়ার অঞ্চলের মহান সেলজুক শাসক হয়ে উঠেছিলো।
আইফোন ১১ প্রো

আইফোন ১১ প্রো এবং আইফোন ১১ প্রো ম্যাক্স হল অ্যাপল ইনকর্পোরেটেড দ্বারা নকশা করা, বিকাশ করা এবং বাজারজাত করা স্মার্টফোন। অ্যাপলের ১৩তম প্রজন্মের আইফোনের ফ্ল্যাগশিপ মডেল, এগুলো মুক্তির পর যথাক্রমে আইফোন এক্সএস এবং আইফোন এক্সএস ম্যাক্স সফলতা অর্জন করে। অ্যাপলের সিইও টিম কুক ১০ সেপ্টেম্বর, ২০১৯ অ্যাপল পার্কের স্টিভ জবস থিয়েটারে স্ট্যান্ডার্ড মডেল, আইফোন ১১ এর পাশাপাশি ডিভাইসগুলি উন্মোচন করেছিলেন। প্রি-অর্ডার ১৩ সেপ্টেম্বর, ২০১৯ থেকে শুরু হয়েছিল এবং ফোনগুলি ২০ সেপ্টেম্বর থেকে বিক্রি শুরু হয়েছিল আইফোন ১২ এবং আইফোন ১২ প্রো ঘোষণার পরে, ১৩ অক্টোবর, ২০২০ এ এগুলি বন্ধ করা হয়েছিল।
আইফোন ১২

আইফোন ১২ এবং আইফোন ১২ মিনি হলো অ্যাপল ইনকর্পোরেটেড দ্বারা নকশা করা, বিকাশ করা এবং বাজারজাত করা স্মার্টফোনের একটি পরিসর। এগুলো চতুর্দশ প্রজন্মের, "সাশ্রয়ী মূল্যের ফ্ল্যাগশিপ" আইফোন, আইফোন ১১ এর পরে। এগুলো "প্রিমিয়াম ফ্ল্যাগশিপ" আইফোন ১২ প্রো এবং আইফোন ১২ প্রো ম্যাক্স এবং হোমপ্যাড মিনি এর পাশাপাশি ১৩ অক্টোবর, ২০২০-এ ক্যালিফোর্নিয়ার কিউপারটিনোতে অ্যাপল পার্কে অনুষ্ঠিত অ্যাপল বিশেষ ইভেন্টে উন্মোচন করা হয়েছিল। আইফোন ১২-এর প্রি-অর্ডার ১৬ অক্টোবর, ২০২০ থেকে শুরু হয়েছিল এবং ফোনটি বেশিরভাগ দেশে ২৩ অক্টোবর, ২০২০-এ আইফোন ১২ প্রো এবং চতুর্থ-প্রজন্মের আইপ্যাড এয়ারের পাশাপাশি উপলব্ধ হয়েছিল। আইফোন ১২ মিনি -এর প্রি-অর্ডার ৬ নভেম্বর, ২০২০ থেকে শুরু হয়েছিল এবং ফোনটি আইফোন ১২ প্রো ম্যাক্স এর পাশাপাশি ১৩ নভেম্বর, ২০২০-এ উপলব্ধ করা হয়েছিল।